
讟拽住讟 讛讚祝



 讗驻讬诇讜 注讜砖讛 爪讚拽讛 讘住转专 讚讻转讬讘 {诪砖诇讬 讻讗-讬讚} 诪转谉 讘住转专 讬讻驻讛 讗祝 讜讙讜' 诇讗 讬谞拽讛 诪讚讬谞讛 砖诇 讙讬讛谞诐 讗讝讛专讛 诇讙住讬 讛专讜讞 诪谞讬谉 讗诪专 专讘讗 讗诪专 讝注讬专讬 {讬专诪讬讛 讬讙-讟讜} 砖诪注讜 讜讛讗讝讬谞讜 讗诇 转讙讘讛讜 专讘 谞讞诪谉 讘专 讬爪讞拽 讗诪专 诪讛讻讗 {讚讘专讬诐 讞-讬讚} 讜专诐 诇讘讘讱 讜砖讻讞转 讜讻转讬讘 {讚讘专讬诐 讞-讬讗} 讛砖诪专 诇讱 驻谉 转砖讻讞 讗转 讛' 讗诇讛讬讱 讜讻讚专讘讬 讗讘讬谉 讗诪专 专讘讬 讗讬诇注讗 讚讗诪专 专讘讬 讗讘讬谉 讗诪专 专讘讬 讗讬诇注讗 讻诇 诪拽讜诐 砖谞讗诪专 讛砖诪专 驻谉 讜讗诇 讗讬谞讜 讗诇讗 讘诇讗 转注砖讛 讚专砖 专讘 注讜讬专讗 讝诪谞讬谉 讗诪专 诇讛 诪砖诪讬讛 讚专讘 讗住讬 讜讝诪谞讬谉 讗诪专 诇讛 诪砖诪讬讛 讚专讘 讗诪讬 讻诇 讗讚诐 砖讬砖 讘讜 讙住讜转 讛专讜讞 诇住讜祝 诪转诪注讟 砖谞讗诪专 {讗讬讜讘 讻讚-讻讚} 专讜诪讜 诪注讟 讜砖诪讗 转讗诪专 讬砖谞讜 讘注讜诇诐 转''诇 讜讗讬谞谞讜 讜讗诐 讞讜讝专 讘讜 谞讗住祝 讘讝诪谞讜 讻讗讘专讛诐 讗讘讬谞讜 砖谞讗诪专 {讗讬讜讘 讻讚-讻讚} 讜讛讜诪讻讜 讻讻诇 讬拽驻爪讜谉 讻讗讘专讛诐 讬爪讞拽 讜讬注拽讘 讚讻转讬讘 讘讛讜 {讘专讗砖讬转 讻讚-讗} 讘讻诇 {讘专讗砖讬转 讻讝-诇讙} 诪讻诇 {讘专讗砖讬转 诇讙-讬讗} 讻诇 讜讗诐 诇讗讜 {讗讬讜讘 讻讚-讻讚} 讜讻专讗砖 砖讘讜诇转 讬诪诇讜 诪讗讬 讜讻专讗砖 砖讘讜诇转 专讘 讛讜谞讗 讜专讘 讞住讚讗 讞讚 讗诪专 讻讬 住讗住讗 讚砖讬讘诇转讗 讜讞讚 讗诪专 讻砖讬讘讜诇转 注爪诪讛 讘砖诇诪讗 诇诪讗谉 讚讗诪专 讻讬 住讗住讗 讚砖讬讘诇转讗 讛讬讬谞讜 讚讻转讬讘 讜讻专讗砖 砖讘讜诇转 讗诇讗 诇诪讗谉 讚讗诪专 讻讬 砖讜讘诇转讗 注爪诪讛 诪讗讬 讜讻专讗砖 砖讘讜诇转 讗诪专 专讘 讗住讬 讜讻谉 转谞讗 讚讘讬 专讘讬 讬砖诪注讗诇 诪砖诇 诇讗讚诐 砖谞讻谞住 诇转讜讱 砖讚讛讜 讙讘讜讛讛 讙讘讜讛讛 讛讜讗 诪诇拽讟: {讬砖注讬讛 谞讝-讟讜} 讜讗转 讚讻讗 讜砖驻诇 专讜讞 专讘 讛讜谞讗 讜专讘 讞住讚讗 讞讚 讗诪专 讗转讬 讚讻讗 讜讞讚 讗诪专 讗谞讬 讗转 讚讻讗 讜诪住转讘专讗 讻诪''讚 讗谞讬 讗转 讚讻讗 砖讛专讬 讛拽讘''讛 讛谞讬讞 讻诇 讛专讬诐 讜讙讘注讜转 讜讛砖专讛 砖讻讬谞转讜 注诇 讛专 住讬谞讬 讜诇讗 讙讘讛 讛专 住讬谞讬 诇诪注诇讛 讗''专 讬讜住祝 诇注讜诇诐 讬诇诪讚 讗讚诐 诪讚注转 拽讜谞讜 砖讛专讬 讛拽讘''讛 讛谞讬讞 讻诇 讛专讬诐 讜讙讘注讜转 讜讛砖专讛 砖讻讬谞转讜 注诇 讛专 住讬谞讬 (讜讛谞讬讞 讻诇 讗讬诇谞讜转 讟讜讘讜转 讜讛砖专讛 砖讻讬谞转讜 讘住谞讛) 讗''专 讗诇注讝专 讻诇 讗讚诐 砖讬砖 讘讜 讙住讜转 讛专讜讞 专讗讜讬 诇讙讚注讜 讻讗砖讬专讛 讻转讬讘 讛讻讗 {讬砖注讬讛 讬-诇讙} 讜专诪讬 讛拽讜诪讛 讙讚讜注讬诐 讜讻转讬讘 讛转诐 {讚讘专讬诐 讝-讛} 讜讗砖讬专讬讛诐 转讙讚注讜谉 讜讗''专 讗诇注讝专 讻诇 讗讚诐 砖讬砖 讘讜 讙住讜转 讛专讜讞 讗讬谉 注驻专讜 谞谞注专 砖谞讗' {讬砖注讬讛 讻讜-讬讟} 讛拽讬爪讜 讜专谞谞讜 砖讻谞讬 注驻专 砖讻讘讬 讘注驻专 诇讗 谞讗诪专 讗诇讗 砖讻谞讬 注驻专 诪讬 砖谞注砖讛 砖讻谉 诇注驻专 讘讞讬讬讜 讜讗诪专 专' 讗诇注讝专 讻诇 讗讚诐 砖讬砖 讘讜 讙住讜转 讛专讜讞 砖讻讬谞讛 诪讬诇诇转 注诇讬讜 砖谞讗诪专 {转讛讬诇讬诐 拽诇讞-讜} 讜讙讘讜讛 诪诪专讞拽 讬讬讚注 讚专砖 专讘 注讜讬专讗 讜讗讬转讬诪讗 专讘讬 讗诇注讝专 讘讗 讜专讗讛 砖诇讗 讻诪讚转 讛拽讘''讛 诪讚转 讘砖专 讜讚诐 诪讚转 讘砖专 讜讚诐 讙讘讜讛 专讜讗讛 讗转 讛讙讘讜讛 讜讗讬谉 讙讘讜讛 专讜讗讛 讗转 讛砖驻诇 讗讘诇 诪讚转 讛拽讘''讛 讗讬谞讜 讻谉 讛讜讗 讙讘讜讛 讜专讜讗讛 讗转 讛砖驻诇 砖谞讗' {转讛讬诇讬诐 拽诇讞-讜} 讻讬 专诐 讛' 讜砖驻诇 讬专讗讛 讗诪专 专讘 讞住讚讗 讜讗讬转讬诪讗 诪专 注讜拽讘讗 讻诇 讗讚诐 砖讬砖 讘讜 讙住讜转 讛专讜讞 讗诪专 讛拽讘''讛 讗讬谉 讗谞讬 讜讛讜讗 讬讻讜诇讬谉 诇讚讜专 讘注讜诇诐 砖谞讗' {转讛讬诇讬诐 拽讗-讛} 诪诇砖谞讬 讘住转专 专注讛讜 讗讜转讜 讗爪诪讬转 讙讘讛 注讬谞讬诐 讜专讞讘 诇讘讘 讗讜转讜 诇讗 讗讜讻诇 讗诇 转拽专讬 讗讜转讜 讗诇讗 讗转讜 诇讗 讗讜讻诇 讗讬讻讗 讚诪转谞讬 诇讛 讗诪住驻专讬 诇砖讜谉 讛专注 砖谞讗' 诪诇砖谞讬 讘住转专 专注讛讜 讗讜转讜 讗爪诪讬转 讗''专 讗诇讻住谞讚专讬 讻诇 讗讚诐 砖讬砖 讘讜 讙住讜转 讛专讜讞 讗驻讬诇讜 专讜讞 拽讬诪注讗 注讜讻专转讜 砖谞讗诪专 {讬砖注讬讛 谞讝-讻} 讜讛专砖注讬诐 讻讬诐 谞讙专砖 讜诪讛 讬诐 砖讬砖 讘讜 讻诪讛 专讘讬注讬讜转 专讜讞 拽讬诪注讗 注讜讻专转讜 讗讚诐 砖讗讬谉 讘讜 讗诇讗 专讘讬注讬转 讗讞转 注讗讻''讜 讗''专 讞讬讬讗 讘专 讗砖讬 讗诪专 专讘 转''讞 爪专讬讱 砖讬讛讗 讘讜 讗讞讚 诪砖诪讜谞讛 讘砖诪讬谞讬转 讗''专 讛讜谞讗 讘专讬讛 讚专讘 讬讛讜砖注 讜诪注讟专讗 诇讬讛 讻讬 住讗住讗 诇砖讘讜诇转讗 讗诪专 专讘讗 讘砖诪转讗 讚讗讬转 讘讬讛 讜讘砖诪转讗 讚诇讬转 讘讬讛 讗''专 谞讞诪谉 讘专 讬爪讞拽 诇讗 诪讬谞讛 讜诇讗 诪拽爪转讛 诪讬 讝讜讟专 讚讻转讬讘 讘讬讛 {诪砖诇讬 讟讝-讛} 转讜注讘转 讛' 讻诇 讙讘讛 诇讘 讗诪专 讞讝拽讬讛 讗讬谉 转驻诇转讜 砖诇 讗讚诐 谞砖诪注转 讗讗''讻 诪砖讬诐 诇讘讜 讻讘砖专 砖谞讗' {讬砖注讬讛 住讜-讻讙} 讜讛讬讛 诪讚讬 讞讚砖 讘讞讚砖讜 [讜讙讜'] 讬讘讗 讻诇 讘砖专 诇讛砖转讞讜讜转 讜讙讜' 讗''专 讝讬专讗 讘砖专 讻转讬讘 讘讬讛 {讜讬拽专讗 讬讙-讬讞/诇讝 ??} 讜谞专驻讗 讗讚诐 诇讗 讻转讬讘 讘讬讛 讜谞专驻讗 讗''专 讬讜讞谞谉 讗讚''诐 讗''驻专 讚''诐 诪''专讛 讘砖''专 讘''讜砖讛 住''专讜讞讛 专''诪讛 讗讬讻讗 讚讗诪专讬 砖讗讜诇 讚讻转讬讘 讘砖讬谉 讗''专 讗砖讬 讻诇 讗讚诐 砖讬砖 讘讜 讙住讜转 讛专讜讞 诇住讜祝 谞驻讞转 砖谞讗诪专 

 讗驻讬诇讜 注讜砖讛 爪讚拽讛 讘住转专. 砖谞讜转谉 诪讬讚讜 诇讬讚讜 砖诇 讛注谞讬 讜讛讻讬 诪砖诪注 讬讚 讛谞讜转谞转 诇讬讚 讗祝 讛讜讗 诇讗 讬谞拽讛: 讚讻转讬讘 讘讬讛 诪转谉 讘住转专 讻讜'. 诇讗讜 讚砖讬讬讱 讛讗讬 拽专讗 讘拽专讗 讚诇注讬诇 讗诇讗 专讘讜转讗 讛讬讗 砖讗注''驻 砖诪讻驻讛 讗祝 讜讞讬诪讛 讗讬谞讜 诪讻驻专 注诇 讙住讜转 讛专讜讞: 讗讝讛专讛. 砖诇讗 讬讛讗 讙住 专讜讞: 讜专诐 诇讘讘讱 讜砖讻讞转. 讗诇诪讗 诪讙讜讘讛 诇讘 讘讗 诇讬讚讬 砖讻讞讛 砖砖讜讻讞 讗转 讘讜专讗讜 讜讘砖讻讞讛 讛讜讗 诪讜讝讛专 讛砖诪专 诇讱 驻谉 转砖讻讞: 诪转诪注讟. 诪讞砖讬讘讜转讜: 专讜诪讜 诪注讟. 讻讬讜谉 砖专讜诪讜 诪转诪注讟: 讬砖谞讜 讘注讜诇诐. 诪转拽讬讬诐: 讜讛讜诪讻讜. 讜讗诐 讞讝专 讜谞注砖讛 注谞讬讜 砖诪诪讬讱 讗转 注爪诪讜: 讻讻诇. 讻讗讜转谉 砖谞讗诪专 讘讛谉 讻诇: 讬拽驻爪讜谉. 诪谉 讛注讜诇诐 讬诪讜转讜 诪讜转 讬砖专讬诐 讗讘专讛诐 讻转讬讘 讘讬讛 讜讛' 讘专讱 讗转 讗讘专讛诐 讘讻诇 讬爪讞拽 讻转讬讘 讘讬讛 讜讗讜讻诇 诪讻诇 讬注拽讘 ' 讻转讬讘 讘讬讛 讻讬 讞谞谞讬 讗诇讛讬诐 讜讻讬 讬砖 诇讬 讻诇 讜讛讻讬 诪驻专砖 讘讛讚讬讗 讘讘专讗砖讬转 专讘讛 (讚讘砖诇诪讗 讘讻诇 诪讻诇 专讘讜转讗 讛讜讗 砖谞转讘专讻讜 讘讻诇 讗讘诇 讜讻诇 讗砖专 转转谉 诇讬 诪讬诇转讗 讘注诇诪讗 讛讜讗 讚拽讗诪专): 讻住讗住讗 讚砖讬讘诇转讗. 讙讘讛讜 砖诇 砖讘讜诇转 砖拽讜专讬谉 讝拽谉 讛砖讘讜诇转 讜讛讜讗 谞砖讘专 讜谞讜驻诇 诪讗诇讬讜: 讙讘讜讛讛 讙讘讜讛讛 讛讜讗 诪诇拽讟. 讜讛讬讬谞讜 讜讻专讗砖 砖讘讜诇转 砖专讗砖讛 谞专讗讬转 诇诪注诇讛 诪讞讘专讜转讬讛: 讗转讬 讚讻讗. 讗谞讬 诪讙讘讬讛讜 注讚 砖砖讜讻谉 讗爪诇讬 讜讛讬讬谞讜 讗砖讻讜谉 讗转 讚讻讗: 讗谞讬 讗转 讚讻讗. 讗谞讬 诪专讻讬谉 砖讻讬谞转讬 讗爪诇讜: 讬诇诪讚 讗讚诐 诪讚注转 拽讜谞讜. 诇讗讛讜讘 讗转 讛谞诪讬讻讜转: 讻诇 讛专讬诐 讜讙讘注讜转. 讻讙讜谉 转讘讜专 讜讻专诪诇 砖讘讗讜 砖诐 讻讚讻转讬讘 诇诪讛 转专爪讚讜谉 讛专讬诐 讙讘谞讜谞讬诐 (转讛诇讬诐 住讞): 讻讗砖讬专讛. 讬讙讚注 讜讬砖专砖 讗讞专讬讛 讻讗砖讬专讛 砖爪专讬讱 讙讬讚讜注 讗讞专讬讛 讻讚讻转讬讘 讜讗讘讚转诐 讗转 砖诪诐 (讚讘专讬诐 讬讘): 谞谞注专. 诪拽讬抓 讘转讞讬讬转 讛诪转讬诐: 砖讻讘讬 讘注驻专 诇讗 谞讗诪专. 讚诇讬砖转诪注 注诇 讻诇 讛诪转讬诐: 砖讻谉 诇注驻专. 诪砖驻讬诇 注爪诪讜 诇注驻专: 诪讬诇诇转. 诪拽讜谞谞转: 讜讙讘讜讛 诪诪专讞拽 讬讬讚注. 专讬砖讬讛 讚拽专讗 讻讬 专诐 讛' 讜砖驻诇 讬专讗讛 讜讙讘讜讛 讜讛讙讘讜讛 诪诪专讞拽 诪拽讜讚诐 . 砖转讘讗 注诇讬讜 驻讜专注谞讜转 讬诪讬诐 专讘讬诐 讬讬讚注 砖讻讬谞讛 诪转讗讜谞谞转 讜诪砖转讘专转 注诇讬讜 讻诪讜 讜讬讚注 讗诇诪谞讜转讬讜 (讬讞讝拽讗诇 讬讟) 讜讬讜讚注 讘讛诐 讗谞砖讬 住讻讜转 (砖讜驻讟讬诐 讞) 讬讜讚注 讻诪讘讬讗 诇诪注诇讛 (转讛诇讬诐 注讚) 诇砖讜谉 砖讘专: 专讜讗讛 讗转 讛讙讘讜讛. 诇拽专讘讜 讜诇讛砖转讚诇 注诪讜 讜讞砖讜讘 讘注讬谞讬讜 讻诪讜 (讛讜砖注 讟) 讻讘讬讻讜专讛 讘转讗谞讛 讘专讗砖讬转讛 专讗讬转讬 讗转 讗讘讜转讬讻诐 谞转转讬 注讬谞讬 诇拽专讘诐 讜诇讞讘讘诐: 讜讗讬讻讗 讚诪转谞讬 诇讛 讗诪住驻专讬 诇砖讜谉 讛专注. 诪砖讜诐 专讬砖讗 讚拽专讗 诪诇砖谞讬 讘住转专 专注讛讜 讜讙讜': . 专讜讞 拽讬诪注讗 注讜讻专转讜. 驻讜专注谞讜转 拽诇讛 讟讜专驻转讜 讜诪讗讘讚转讜: 讜讛专砖注讬诐. 讙住讬 讛专讜讞 讚拽专讗讬 讚诇注讬诇 诪砖转注讬 讘砖驻诇讬诐 讜谞讚讻讗讬诐 诇讛讞讬讜转 专讜讞 砖驻诇讬诐 讜讙讜' 讻讬 诇讗 诇注讜诇诐 讗专讬讘 注诐 讗讜转谉 砖驻诇讬诐 讘注讜谉 讘爪注讜 讜讙讜' 讚专讻讬讜 专讗讬转讬 讜讙讜' 讘讜专讗 谞讬讘 砖驻转讬诐 讜讙讜' 讗讘诇 讛专砖注讬诐 砖讗讬谞谉 砖驻诇讬诐 讜谞讚讻讗讬诐 讻讬诐 谞讙专砖 讻讬诐 讛诪讙专砖 讜诪砖诇讬讱 专驻砖 讜讟讬讟 诇砖驻转讬讜 住讘讬讘讬讜: 讻诪讛 专讘讬注讬讜转. 诇讜讙讬 诪讬诐 讗谞讜 专讜讗讬诐 砖专讜讞 拽讬诪注讗 注讜讻专转讜 注讜讻专转 讗转 诪讬诪讬讜: 讗讚诐 砖讗讬谉 讘讜 讗诇讗 专讘讬注讬转 讗讞转. 砖讘专讘讬注讬转 讚诐 讛讜讗 诪转拽讬讬诐 砖讬注讜专 讝讛 讛诇讻讛 诇诪砖讛 诪住讬谞讬 砖专讘讬注讬转 讚诐 诪转 诪讟诪讗 讘讗讛诇 诪驻谞讬 砖讛讬讗 谞驻砖 讜拽专讬谞讗 讘讬讛 注诇 讻诇 谞驻砖讜转 诪转 诇讗 讬讘讗: 讗讞讚 诪砖诪讜谞讛 讘砖诪讬谞讬转. 诪砖拽诇 拽讟谉 讛讜讗 讜讛讬讬谞讜 注讜讻诇讗 讻诇讜诪专 爪专讬讱 砖讬讛讬讛 讘讜 诪注讟 讙讗讜讛 砖诇讗 讬讛讜 拽诇讬 讛专讗砖 诪住转讜诇诇讬谉 讘讜 讜讬讛讗 讚讘专讬讜 诪转拽讘诇讬谉 注诇讬讛谉 讘注诇 讻专讞诐: 讜诪注讟专讗 诇讬讛 讻讬 住讗住讗 诇砖讬讘诇转讗. 讙住讜转 诪讜注讟 谞讗讛 讜讛讜讙谞转 诇讜 诇转诇诪讬讚 讞讻诐 讜诪注讟专转讜 讻住讗住讗 讛诪注讟专转 讗转 讛砖讘讜诇转: 讘砖诪转讗 讚讗讬转 讘讬讛. 讙住讜转 讛专讜讞: 讜讘砖诪转讗 讚诇讬转 讘讬讛. 讙住讜转 驻讜专转讗 诇驻讬 砖讗讬谉 讘谞讬 注讬专讜 讬专讗讬诐 诪诪谞讜 讜讗讬谉 讘讜 讻讞 诇讛讜讻讬讞诐: 诇讗 诪诪谞讛 讜诇讗 诪诪拽爪转讛. 诇讗 讬讞驻讜抓 讗讚诐 诇讗 讘讻讜诇讛 讜诇讗 讘诪拽爪转讛 讚诪讬 讝讜讟专 诪讗讬 讚拽专讬 诇讬讛 拽专讗 转讜注讘转 讛': 讻讘砖专. 砖讛讜讗 专讱 讜诇讗 讻讗讘谉 砖讛讜讗 拽砖讛: 诇讛砖转讞讜讜转. 诇讛转驻诇诇 讗讜转诐 砖讛诐 讘砖专 讬讘讜讗讜 讜讬转驻诇诇讜 讻讬 讛诐 谞砖诪注讬诐 诇驻谞讬 讗讘诇 讙住讬 讛专讜讞 诇讗 讬讘讜讗讜: 讘砖专 讻转讬讘 讘讬讛 讜谞专驻讗. 讜讘砖专 讻讬 讬讛讬讛 讘讜 讘注讜专讜 砖讞讬谉 讜谞专驻讗 讗讚诐 讻讬 讬讛讬讛 讘注讜专 讘砖专讜 谞讙注 爪专注转 讻讬 转讛讬讛 讘讗讚诐 诇讗 讻转讬讘 讘讞讚 诪讬谞讬讬讛讜 讜谞专驻讗 诇驻讬 讚专讻讱 讗转讛 诇诪讚 砖诪讬 砖讛讜讗 专讱 讜注谞讬讜 讻讘砖专 拽专讜讘 诇讛转专驻讗讜转 诪讬住讜专讬谉 讛讘讗讬谉 注诇讬讜 讗讘诇 诪讬 砖讛讜讗 拽砖讛 讻讗讚诪讛 讗讬谉 专驻讜讗讛 诇诪讻讜转讬讜: 讗讚诐. 诇诪讛 谞拽专讗 砖诪讜 讗讚诐 砖讛讜讗 讗驻专 讚诐 诪专讛. 讻诇讜诪专 讻讜诇讜 讛讘诇 诇讻讱 讗诇 讬转讙讗讛 诪专讛 讛讬讗 诇讬讞诇讜讞讬转 诪专讛 讛讬讜爪讗讛 诪谉 讛诪专讬专讛 砖讘讻讘讚 讜诪转讙讘专转 讘讗讚诐 讛讻诇 诇驻讬 讛讞讚砖讬诐 讜砖讬谞讜讬 讛注转讬诐 讜诇驻讬 讛诪讗讻诇 砖讗讜讻诇 讜注诇 讬讚讬讛 讘讗讬谉 讞诇讬讬诐 讜谞讙注讬诐 讜诪讻讗讜讘讜转 讬砖 砖拽讜专讬谉 讘讚讘专讬 讛专讜驻讗讬诐 诪专讬专讛 砖讞讜专讛 讜讬砖 砖拽讜专讬谉 诪专讬专讛 讗讚讜诪讛: 砖讗讜诇. 诪拽讜诐 砖讗讜诇 讘讬转讜: 谞驻讞转. 诪转诪注讟 诪讞砖讬讘讜转讜 讜谞注砖讛 驻讞讜转 讘讗谞砖讬诐: 

转讜住驻讜转



 讻诇 讗讚诐 砖讬砖 讘讜 讙住讜转 讛专讜讞 讗讬谉 注驻专讜 谞谞注专. 转讬诪讛 讗诪讗讬 诇讗 讞砖讬讘 讛讗讬 讘诪砖谞转 讞诇拽 讜讛讗 讚讗诪专 驻专拽 讘转专讗 讚讻转讜讘讜转 (讚祝 拽讬讗.) 诪转讬诐 砖讘讞讜''诇 讗讬谞谉 讞讬讬诐 讜转讜 讙专住讬谞谉 讛转诐 注''讛 讗讬谞谉 讞讬讬诐 讗讗''讻 讬讛谞讜 转诇诪讬讚讬 讞讻诪讬诐 讜诪诇讜讬 专讘讬讜转 诪爪讬谞讜 讘讗讙讚讛 砖讗讬谞谉 讞讬讬诐 诇注讜诇诐 讛讘讗. 转讜住' 专''讬: 讗讚诐 砖讗讬谉 讘讜 讗诇讗 专讘讬注讬转 讚诐. 驻专''讞 讛讜讗 讚诐 讛爪诇讜诇 砖诪诪谞讜 诪砖转讬转 讛诇讘 讗讬谉 讘讜 讗诇讗 诪砖拽诇 讻''讛 住诇注讬诐 砖讛讬讗 专讘讬注讬转 讛诇讜讙: 

讛诪讗讬专讬

讜讬砖 诪讚讛 讗讞专转 砖诇讬砖讬转 谞拽专讗转 讬拽专转 专讜讞 讜讛讬讗 专讗讜讬讛 诇转诇诪讬讚 讞讻诐 注爪诪讜 砖诇讗 诇讛讬讜转讜 诪专诪住 诇讛讚讬讜讟讜转 诇讬讚诪讜转 诇讛诐 讻拽讬转讜谉 砖诇 讞专住 讜注诇 讝讜 讗诪专讜 转诇诪讬讚 讞讻诐 爪专讬讱 砖讬讛讗 讘讜 讗讞讚 诪砖诪谞讛 砖讘砖诪讬谞讬转 讻诇讜诪专 讞诇拽 诪讜注讟 讜转驻砖 诇砖讜谉 砖诪谞讛 砖讘砖诪讬谞讬转 注诇 砖诐 砖讛讜讗 诪砖拽诇 讛拽讟谉 砖讘讻诇 讛诪砖拽讜诇讜转 讜谞拽专讗 注讜讻诇讗 讻诪讜 砖讛转讘讗专 讘讘转专讗 讜诪"诪 讻讘专 驻讬专砖谞讜 讘注谞讬谉 砖诪谞讛 砖讘砖诪讬谞讬转 讘讞讘讜专 讛转砖讜讘讛 讘砖诐 拽爪转 讙讗讜谞讬诐 砖讛讬讗 谞讗诪专转 注诇 诪讚讛 诪讚讜拽讚拽转 讘讚专讱 爪讞讜转 讜讛讜讗 砖讘诪住讻转 拽讚讜砖讬谉 讗诪专讜 注砖专讛 拽讘讬谉 讙住讜转 讬专讚讜 诇注讜诇诐 转砖注讛 谞讟诇讛 注讬诇诐 讜讗讞转 讻诇 讛注讜诇诐 讻诇讜 讜砖诪讬谞讬转 拽讘 讛讜讗 讞爪讬 诇讜讙 讜砖诪讬谞讬转 砖诇 讞爪讬 诇讜讙 讛讜讗 专讜讘注 专讘讬注讬转 讜讻砖讬转注专讘 讘专讘讬注讬转 讚诐 砖讘讗讚诐 讗讬谞讜 讗诇讗 注诇 讞讚 讗专讘注 砖讛讜讗 讘讬转专 诪讻讚讬 诪讝讬讙讛 讘讬谞讜谞讬转 讜讻谉 讛讜住驻谞讜 砖诐 诇驻专砖讛 讘讚专讱 讗讞专转 讜讻谉 讗诪专讜 砖诪注讟专转讜 讻住讗住讗讛 诇砖讘诇转讗 讻诇讜诪专 砖诪讜谞注转 讛讬讚 砖诇讗 诇讬讙注 讘讛讚讬讗 讘砖讘讜诇转 讜诇讗 注讜讚 讗诇讗 砖爪专讬讱 诇讜 砖讬注讟专 注爪诪讜 讘讻讱 讻讚讬 诇讛讬讜转 讚讘专讬讜 诪拽讜讘诇讬诐 讜谞砖诪注讬诐 讻专讗讜讬 讜诪转讜讱 讻讱 讗诪专讜 讘砖诪转讗 讚讗讬转 讘讬讛 讜讘砖诪转讗 讚诇讬转 讘讬讛 讜住讜祝 讚讘专 讻诇 讛砖诐 讗讜专讞讜转讬讜 讘注讜诇诐 讛讝讛 讝讜讻讛 讜专讜讗讛 讘讬砖讜注转讜 砖诇 讛拽讘"讛 砖谞讗诪专 讜砖诐 讚专讱 讗专讗谞讜 讘讬砖注 讗诇讛讬诐 讗诇 转拽专讬 讜砖诐 讗诇讗 讜砖诐 讜讻讘专 讛专讞讘谞讜 讛讘讬讗讜专 讘注谞讬谞讬诐 讗诇讜 讘砖诇诪讜转 讘讞讘讜专 讛转砖讜讘讛:





转讜住驻讜转 砖讗谞抓

讗驻讬' 注砖讛 爪讚拽讛 讘住转专 砖谞讗诪专 诪转谉 讘住转专 讬讻驻讛 讗祝 讬讚 诇讬讚 诇讗 讬谞拽讛. 讜讛讻讬 讗诪专讬谞谉 讘诪讚专砖 诪砖诇讬 (驻' 讬"讗) 讻砖讗讚诐 讘讗 注诇 讗砖转 讗讬砖 讜谞讝讚诪谉 诇讜 注谞讬 讗讞讚 讜谞转谉 诇讜 驻专讜讟讛 诇爪讚拽讛 讜讗讜诪专 诇讗 讛讬讛 讛拽讘"讛 诪讝诪讬谉 诇讬 讗讜转讜 注谞讬 诇注砖讜转 爪讚拽讛 讗诇讗 讗"讻 诪讞诇 诇讬 讗讜转讜 注讜谉 注诇 讝讛 谞讗诪专 讬讚 诇讬讚 诇讗 讬谞拽讛:



讘讻诇 诪讻诇 讻诇 讗讘专讛诐 讻转讬讘 讘讬讛 讜讛' 讘专讱 讗转 讗讘专讛诐 讘讻诇. 讬爪讞拽 讻转讬讘 讜讗讜讻诇 诪讻诇. 讬注拽讘 讻转讬讘 讜讻讬 讬砖 诇讬 讻诇 讜讬"讗 讜讻诇 讗砖专 转转谉 诇讬:



讜讙讘讜讛 诪诪专讞拽 讬讬讚注 [专讬砖讗 讚拽专讗] 讻讬 专诐 讛' 讜砖驻诇 讬专讗讛 讜讙讘讜讛 诪诪专讞拽 讬讬讚注. 驻讬' 讛讙讘讜讛 诪诪专讞拽 诪拽讜讚诐 砖转讘讜讗 注诇讬讜 驻讜专注谞讜转 讬诪讬诐 专讘讬诐 讬讬讚注 砖讻讬谞讛 诪转讗讜谞谞转 注诇讬讜 讻诪讜 讜讬讚注 讗诇诪谞讜转讬讜 讜讻谉 讜讬讜讚注 讘讛诐 讗谞砖讬 住讻讜转:



讛砖诐 讗讜专讞讜转讬讜. 讛驻住讚 诪爪讜讛 讻谞讙讚 砖讻专讛:





砖讬讟讛 诪拽讜讘爪转

诇讗 讬谞拽讛 诪讚讬谞讛 砖诇 讙讬讛谞诐. 讙诇讬讜谉 讜讛讻讬 讗诪专 讘诪讚专砖 诪砖诇讬 讻砖讗讚诐 讘讗 注诇 讗砖转 讗讬砖 讜谞讝讚诪谉 诇讜 注谞讬 讜谞转谉 诇讜 驻专讜讟讛 讘爪讚拽讛 讜讗讜诪专 : 诇讗 讛讬讛 讛拽讚讜砖 讘专讜讱 讛讜讗 诪讝诪讬谉 讗讜转讜 注谞讬 讗诇讗 讗诐 讻谉 诪讞诇 诇讜 注讜谞讜. 讜注诇 讝讛 谞讗诪专 讬讚 诇讬讚 诇讗 讬谞拽讛. 讛专讗"讛 讝"诇 讘驻讬专讜砖讜.





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讬拽驻爪讜谉 诪谉 讻讜' 讜讛讻讬 诪驻专砖 讘讛讚讬讗 讘讘"专 注讻"诇 讛住"讚 讜诪"砖 讘驻讬专砖"讬 砖诇驻谞讬谞讜 讚讘砖诇诪讗 讘讻诇 诪讻诇 专讘讜转讗 讻讜' 讗讬谞讜 讘驻讬' 讬砖谉 讜讛讜讗 讙诇讬讜谉 讜讘讗 诇讜诪专 砖诇讗 谞驻专砖 讻诇 讚讬注拽讘 讜讻诇 讗砖专 转转谉 诇讬 讜拽"诇:


转讜住' 讘讚"讛 讗讚诐 砖讗讬谉 讘讜 讗诇讗 专讘讬注讬转 讚诐 驻专"讞 讛讜讗 讚诐 讛爪诇讜诇 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讙诪' 讗讝讛专讛 诇讙住讬 讛专讜讞 讻讜' 砖谞讗诪专 砖诪注讜 讜讛讗讝讬谞讜 讗诇 转讙讘讛讜 讻讜'. 讗诐 诇注谞讬谉 讗讬住讜专讗 拽讗诪专 诪驻讜专砖 讘讻诪讛 诪拽专讗讜转 讜讗诐 诇注谞讬谉 诪诇拽讜转 拽讗诪专 讛讗 讗诪专讬谞谉 讚讗讬谉 诇诪讚讬谉 诪讚讘专讬 拽讘诇讛 讜讗驻砖专 讚拽讗讬 讗讚诇注讬诇 讚注讜谞砖讬谉 讗讜转讜 讘讚讬谉 讙讬讛谞诐 讜讗讬谉 注讜谞砖讬谉 谞诪讬 诪砖诪讬讗 讗讗"讻 诪讝讛讬专讬谉 讜拽"诇:


讻诇 讗讚诐 砖讬砖 讘讜 讙住讜转 讛专讜讞 诇住讜祝 诪转诪注讟 讻讜' 讜讗诐 讞讜讝专 谞讗住祝 讘讝诪谞讜 讻讜' 讚讻转讬讘 讘讛讜 讘讻诇 讻讜'. 讬专讗讛 讚讛讗讬 拽专讗 讘注谞讬谉 讚讜专 讛诪讘讜诇 讛讜讗 讚讻转讬讘 砖谞转讙讗讜 讘砖讘讬诇 专讜讘 讛讟讜讘讛 讻讚讗讬转讗 驻' 讞诇拽 讜注"讻 谞讗住驻讜 讘诇讗 讝诪谞诐 讜注"讻 讗诪专 讘诪讬 砖讞讜讝专 讘讜 讜讗讬谞讜 诪转讙讗讛 注讜讚 谞讗住祝 讘讝诪谞讜 讻讗讘专讛诐 讻讜' 讗祝 砖谞转讘专讻讜 讘讻诇 讛讟讜讘讜转 讻讚讻转讬讘 讘讛讜 讘讻诇 诪讻诇 讻诇 诇讗 讛讬讜 诪转讙讗讬谉 讻讚讗诪专讬谞谉 讘讞讜诇讬谉 讻讬 讗转诐 讛诪注讟 讗转诐 讛诪诪注讟讬谉 注爪诪讻诐 讗讘专讛诐 讗诪专 讜讗谞讻讬 注驻专 讻讜' 注"砖:


讜讞"讗 讗谞讬 讗转 讚讻讗 讜诪住转讘专讗 讻讜'. 讜谞"诪 砖讙诐 讛讞砖讜讘 讬砖驻讬诇 注爪诪讜 诇讙讘讬 讛砖驻诇 诪诪谞讜 讜诇讗 讬讗诪专 砖讗讬谉 讝讛 讻讘讜讚讜 讚讗讬谉 诇讱 讙讚讜诇 诪讻讘讜讚 砖诪讬诐 讜拽"诇:


专讗讜讬 诇讙讚注讜 讻讗砖讬专讛 讻转讬讘 讛讻讗 讜专诪讬 讛拽讜诪讛 讙讚讜注讬诐 讻讜'. 讘讙住讬 讛专讜讞 砖诇 住谞讞专讬讘 讜住讬讬注转讜 讗讬讬专讬 拽专讗 讜诪驻讜专砖 讘讬讛 讙讚讜注讬诐 讗讘诇 诪讚诪讛 诇讬讛 讘讙"砖 诇讙讚讜注 砖诇 讗砖讬专讛 讻诪讜 砖爪专讬讱 诇讙讚注讛 讜诇砖专砖 讗讞专讬讛 讻诪"砖 讗讘讚 转讗讘讚讜谉 讻谉 讘讙住讬 讛专讜讞 爪专讬讱 诇讙讚注 讜诇砖专砖 讗讞专讬讜. 讻诪"砖 诪讗讚 诪讗讚 讛讜讬 砖驻诇 专讜讞 讻讬 讛讙住 专讜讞 讛讜讗 讻讞讜 砖诇 注讘讜讚转 讻讜讻讘讬诐 讻诪"砖 诇注讬诇 讜讚讜"拽:


砖讜讻讘讬 讘注驻专 诇讗 谞讗诪专 讗诇讗 砖讜讻谞讬 讻讜'. 谞"诇 诇讙讬专住讗 讝讜 讚诪讚拽讚拽 诇讬讛 诪讚诇讗 谞讗诪专 砖讜讻讘讬 讘诪拽讜诐 砖讜讻谞讬 诇"讙 讘注驻专 讘讘' 讗诇讗 砖讜讻讘讬 注驻专 诇讗 讻讜' 讜讻"讛 讘讙讬专住转 注"讬 讗讘诇 讗讬 讙专住讬谞谉 讘注驻专 讘讘' 讻诪讜 砖讛讜讗 讘讙诪专讜转 砖诇谞讜 诇讗 讙专住讬谞谉 讻诇诇 砖讜讻讘讬 讗诇讗 砖讜讻谞讬 讘注驻专 诇讗 谞讗诪专 讚诪砖诪注 注驻专 诪诇诪注诇讛 讜诪诇诪讟讛 讚讛讬讬谞讜 诇讗讞专 诪讬转讛 讻讚讗诪专讬谞谉 讘专"驻 讻讬住讜讬 讛讚诐 注驻专 诇讗 谞讗诪专 讗诇讗 讜讻住讛讜 讘注驻专 砖讬讛讬讛 注驻专 诪诇诪注诇讛 讜诪诇诪讟讛 讜讛"谞 注驻专 谞讗诪专 讚诪砖诪注 诇讗讜 诪诇诪注诇讛 讜诪诇诪讟讛 讜讛讬讬谞讜 注"讻 诪讬 砖谞注砖讛 砖讻谉 诇注驻专 讘讞讬讬讜 讚诇讬讻讗 注驻专 讗诇讗 诪诇诪讟讛 讜讛注谞讬谉 诪讘讜讗专 砖谞注砖讛 砖讻谉 诇注驻专 讘讞讬讬讜 砖讬讜讚注 砖驻诇讜转 讬爪讬专转讜 诪注驻专 讻诪"砖 讗讘专讛诐 讜讗谞讻讬 注驻专 讙讜' 讜拽"诇:


砖讻讬谞讛 诪讬诇诇转 注诇讬讜 砖谞讗诪专 讜讙讘讜讛 诪诪专讞拽 讬讬讚注. 驻讬专砖"讬 诪诪专讞拽 诪拽讜讚诐 砖转讘讗 讛驻讜专注谞讜转 讻讜' 注讻"诇 讜讛讜讗 讚讞讜拽 讜谞专讗讛 诇驻专砖 讚讛"拽 拽专讗 讻讬 专诐 讛' 讜砖驻诇 讬专讗讛 专讜讗讛 讛拽讘"讛 诇讛讙讘讬讛讜 讜诇拽专讘 讗诇讬讜 讗转 讛砖驻诇 讻讚讗诪专讬谞谉 讘住诪讜讱 讗讘诇 讛诪讙讘讬讛 注爪诪讜 讗讬谉 讛拽讘"讛 诪拽专讘讜 讗诇讗 诪诪专讞拽 讬讬讚注 诇拽讜谞谉 注诇讬讜 讛讬驻讱 诪讬讚转 讘砖专 讜讚诐 砖讛讙讘讜讛 诪拽专讘 讗转 讛讙讘讜讛 讻讚讗诪专讬谞谉 讘住诪讜讱 讜诇讝讛 谞住诪讱 讚专砖 专讘 注讜讬专讗 讻讜' 诇讻讗谉 讘注谞讬谉 讝讛 讘注爪诪讜 讜谞住诪讱 谞诪讬 诇讻讗谉 讛讱 讚专砖讛 讗讬谉 讗谞讬 讜讛讜讗 讬讻讜诇讬谉 诇讚讜专 讘注讜诇诐 讗' 讻讜' 讗讬 诇诪"讚 讗转讬 讚讻讗 讛专讬 讛拽讘"讛 诪拽专讘 讛砖驻诇 讗诇讬讜 诇讛讬讜转 讘注讜诇诐 讗' 诇诪注诇讛 讜讗讬 诇诪"讚 讗谞讬 讗转 讚讻讗 讛拽讘"讛 诪拽专讘 注爪诪讜 讘注讜诇诐 讗' 诇诪讟讛 讗诇 讛砖驻诇 讗讘诇 讘讙住讬 讛专讜讞 讛拽讘"讛 诪专讞讬拽讜 诇讛讬讜转 诇诪讟讛 讜讛拽讘"讛 诇诪注诇讛 讘注讜诇诐 讛注诇讬讜谉 讜讛讬讬谞讜 讙讘讜讛 诪诪专讞拽 讙讜' 讜拽"诇:


讗讬讻讗 讚诪转谞讬 讗诪住驻专讬 诇"讛 砖谞讗诪专 诪诇砖谞讬 讘住转专 讜讙讜'. 讜讚专讬砖 诇讬讛 谞诪讬 诪住讬驻讗 讚拽专讗 讗诇 转拽专讬 讗讜转讜 讗诇讗 讗转讜 诇讗 讗讜讻诇 讜诇讗 诪专讬砖讗 讚拽专讗 讗讜转讜 讗爪诪讬转 讜讻"讛 讘讛讚讬讗 讘驻' 讬砖 讘注专讻讬谉 讜讛讜讗 讚讞讜拽 诇讜诪专 讚讗讜转讜 讚住讬驻讗 讚拽专讗 讬讛讬讛 拽讗讬 讗诇驻谞讬 驻谞讬讜 讘拽专讗 讗诇讛"专 讜诇讗 讗诇驻谞讬讜 讙讘讛 注讬谞讬诐 讙讜' 讙诐 讗讬谉 诇讜 诪砖诪注讜转 讻诇诇 诇讙讘讛 注讬谞讬诐 讙讜' 讘诪拽讜诐 讛讝讛 讜讬"诇 讚诇驻讜诐 讛讱 讚专砖讛 讚拽讗讬 讗诇讛"专 讜讚讗讬 讚拽讗讬 谞诪讬 讗讙讘讛 注讬谞讬诐 讙讜' 讜讛"拽 诪诇砖谞讬 讘住转专 讙讜' 讙诐 讙讘讛 注讬谞讬诐 讗转讜 讻诇讜诪专 讗转讜 诇讗 讗讜讻诇 诇讚讜专 注诪讛诐 讜讚讜"拽:


讗驻讬' 专讜讞 拽诪注讗 注讜讻专转讜 砖谞讗诪专 讜讛专砖注讬诐 讻讬诐 谞讙专砖. 诇驻讬专砖"讬 讗住讬驻讗 讚拽专讗 住诪讬讱 讜讬讙专砖讜 诪讬诪讬讜 专驻砖 讜讟讬讟 讙诐 谞讚讞拽 诇驻专砖 讘讻讗谉 讙住讜转 讛专讜讞 砖诇 讛专砖注讬诐 讗讘诇 诇驻讬 讛诪讚专砖讜转 讘讻诪讛 诪拽讜诪讜转 讘讛讗讬 拽专讗 讛讜讗 诪讚诪讛 讛专砖注讬诐 诇讙诇讬 讛讬诐 砖诪转讙讗讬诐 讜注讜诇讬诐 诇诪注诇讛 诇爪讗转 讞讜抓 诇讙讘讜诇 讞讜诇 讛讬诐 诇砖讟讜祝 讛注讜诇诐 讜讻砖诪讙讬注讬诐 砖诐 讛诐 谞砖讘专讬诐 讘专讜讞 驻讬讜 砖诇 讛拽讘"讛 讜讻谉 驻讬专砖"讬 讘住驻专 讬砖注讬讛 注"砖 讜诇驻讬 讝讛 谞专讗讛 讚讙专住讬' 注讜讘专转讜 讘讘' 讜注砖"讛 讻讬 专讜讞 注讘专讛 讘讜 讜讗讬谞谞讜 讙讜' 砖讚讬诪讛 讛专砖注讬诐 讛诪转讙讗讬诐 讻讙讜谉 驻专注讛 讜住谞讞专讬讘 讜谞"谞 诇讙诇讬 讛讬诐 讛注讜诇讬诐 诇专讜诐 诇砖讟讜祝 讛注讜诇诐 讜专讜讞 拽讬诪注讗 砖诇 讙讘讜诇 讞讜诇 讛讬诐 砖讛讜讗 专讜讞 驻讬讜 砖诇 讛拽讘"讛 注讜讘专转讜 诪诇砖讟讜祝 讻谉 讘专讜讞 驻讬讜 砖诇 讛拽讘"讛 注讜讘专转 诪谉 讛专砖注讬诐 讙讗讜转诐 讻诪讜 砖注砖讛 诇驻专注讛 讜诇住谞讞专讬讘 讜诇谞"谞 讜诇讻诇 专砖注讬 讚讜专 讜讚讜专 讛诪转讙讗讬诐 讘注讜诇诐 讜诪讛 讬诐 砖讬砖 讘讜 讻诪讛 专讘讬注讬讜转 讻讜' 讚拽讗诪专 讛讬讬谞讜 讻诇 讙诇 讜讙诇 诪讛讬诐 砖讬砖 讘讜 讻诪讛 专讘讬注讬讜转 讻讜' 讜拽"诇:


转"讞 爪专讬讱 砖讬讛讗 讘讜 讗讞讚 诪砖诪谞讛 讘砖诪讬谞讬转. 讬专讗讛 诇驻专砖 砖诇讗 讬砖驻讬诇 讛转"讞 注爪诪讜 讬讜转专 诪讚讗讬 诪砖讜诐 讻讘讜讚 讛转讜专讛 讘讗讞讚 诪诪注诇讜转讬讛 砖讛诐 砖诪谞讛 砖谞讗诪专讜 讘砖诪讬谞讬转 砖讛讜讗 转诪谞讬讗 讗驻讬 讻诪"砖 讛诪驻专砖讬诐 砖注"砖 诪注诇讜转 讛转讜专讛 砖讛诐 砖诪谞讛 谞讗诪专 讝讛 讛诪讝诪讜专 讻谉 讘转诪谞讬讗 讗驻讬. 讜讗讛讗 拽讗诪专 讜诪注讟专讗 诇讬讛 讻住讗住讗讛 诇砖讜讘诇转讗 诇驻讬 砖讛诪转讙讗讛 砖诇讗 诇砖"砖 讗诪专讜 砖诐 讚讻专讗砖 砖讘诇转 讬诪诇讜 讚讛讬讬谞讜 讻住讗住讗讛 讚砖讜讘诇转讗 讗讘诇 讛诪转讙讗讛 讘拽爪转 诇砖"砖 讘讻讘讜讚 讛转讜专讛 讗讚专讘讗 诪注讟专讗 诇讬讛 讻讘讜讚 讛转讜专讛 转讛讬讛 诇讜 诇注讟专讛 讘专讗砖讜 讻住讗住讗讛 诇砖讜讘诇转讗 讜讘讚专讱 爪讞讜转 砖诪注转讬 砖诪谞讛 讘砖诪讬谞讬转 砖讛讜讗 讞诇拽 住"讚 砖讗讝 诇讗 讬讙讬注 诇讜 (讗诇讗) 讞诇拽 讗讞讚 诪讙"住 砖讛讜讗 讙住 讛专讜讞 讜拽"诇:


讗讗"讻 诪砖讬诐 诇讘讜 讻讘砖专 砖谞讗诪专 讙讜' 讬讘讗 讻诇 讘砖专 诇讛砖转讞讜转 讙讜'. 诪讚诇讗 讻转讬讘 讬讘讗 讻诇 讗讚诐 讙讜' 讜讛讗 讚讻转讬讘 讘讚讜专 讛诪讘讜诇 讻讬 讛砖讞讬转 讻诇 讘砖专 讙讜' 讜诇讗 讻转讬讘 讻诇 讗讚诐 讛讗 讚专砖讬谞谉 诪讬谞讬讛 讚讗祝 讻诇 讘讛诪讛 讜讞讬讛 谞讝拽拽讜 诇砖讗讬谞谉 诪讬谞谉 讜讛讻讗 诇注谞讬谉 讛砖转讞讜讗讛 诇讗 砖讬讬讱 诇专讘讜转 讘讛诪讛 讜讞讬讛 讜拽"诇:


讗讚"诐 讗驻专 讚诐 诪专讛 讘砖"专 讘讜砖讛 住专讜讞讛 专讬诪讛 讻讜'. 讛讻讜讜谞讛 砖讬讝讻讜专 讗讚诐 砖驻诇讜转讜 砖讘讞讬讬讜 讻讬 讬住讜讚讜 诪注驻专 讻诪"砖 讜讬讬爪专 讛' 讗诇讛讬诐 讗转 讛讗讚诐 注驻专 讜讙讜' 砖讛讜讗 讛讞讜诪专 讛驻砖讜讟 讛砖驻诇 砖讘讻诇 讚' 讬住讜讚讜转 讜砖讛讜讗 讚诐 砖讛讜讗 诪住讜讙诇 诇讞诇讗讬诐 讻讚讗诪专讬谞谉 驻' 讞"讛 讘专讬砖 讻诇 诪专注讬谉 讗谞讗 讚诐 讻讜' 讜砖讛讜讗 讘注诇 诪专讛 诪讚' 诪专讜转 砖注诇 讬讚讬讛诐 讗诐 讬转讙讘专 讗讞讚 诪讛诐 讬讘讗 诇讞讜诇讬 讜诇诪讬转讛 讻驻讬 讚' 注转讜转 讛砖谞讛 讜注讜讚 讬讝讻讜专 砖讛讜讗 讘砖专 注"砖 砖驻诇讜转讜 讘诪讜转讜 讻讬 讗诐 讬讛讬讛 专注 诇砖诪讬诐 讬讛讬讛 诇讜 讘讜砖讛 诇讬讜诐 讛讚讬谉 讘诪讜转讜 讻诪"砖 讗讜讬 诇讗讜转讛 讘讜砖讛 讻讜' 讜诇讗 讬讛讬讛 专注 诇讘专讬讜转 讻讬 讘诪讜转讜 讬讛讬讛 住专讜讞 诇驻谞讬讛诐 讜诇讗 专注 诇注爪诪讜 讻讬 注爪诪讜转讬讜 诇专讬诪讛 讬讛讬讜 讜注"讬 砖讬讝讻讜专 讻讬 讗讚诐 讜讘砖专 砖诪讜 诇讗 讬转讙讗讛 讜讬讛讬讛 讟讜讘 诇砖诪讬诐 讜诇讘专讬讜转 讜诇注爪诪讜 讜注"讝 讬砖 诇讻讜讜谉 讘拽专讗 讘讚讜专 讛诪讘讜诇 砖谞转讙讗讜 讘讬讜转专 讻诪驻讜专砖 驻' 讞诇拽 讗诪专 诇讗 讬讚讜谉 专讜讞讬 讘讗讚诐 诇注讜诇诐 讙讜' 专"诇 讻诇 讝诪谉 砖注讜讚 专讜讞讬 讘讜 讚讛讬讬谞讜 砖讛讜讗 讞讬 诇讗 讬讚讜谉 讘讚注转讜 砖驻诇讜转讜 讘讗砖专 讛讜讗 谞拽专讗 讗讚诐 讗诇讗 讘砖讙诐 砖讛讜讗 谞拽专讗 讘砖专 注"砖 砖驻诇讜转讜 讘诪讜转讜 诇讗 讬讝讻讜专 讜讚讜"拽:





讞讻诪转 砖诇诪讛

专砖"讬 讘讚"讛 专讜讗讛 讗转 讛砖驻诇 诇拽专讘讜 讻讜' 讻爪"诇:





专砖"砖

专砖"讬 讚"讛 讻讗砖专讛. 砖爪专讬讱 诇砖专砖 讗讞专讬讛. 讻爪"诇 讜讻"讛 讘注"讬. 讜诪砖"讻 诪讜讗讘讚转诐 讗转 砖诪诐. 砖谞讛 诪砖谞转讜 讻专讬讘"讬 讘注"讝 (诪讛 讘) 讚专讘谞谉 砖诐 讬诇驻讬 诇讛 诪谉 讗讘讚 转讗讘讚讜谉:





讘谉 讬讛讜讬讚注

讻旨指诇 讛址讘旨指讗 注址诇 讗值砖讈侄转 讗执讬砖讈.. 讗植驻执讬诇旨讜旨 注讜止砖讉侄讛 爪职讚指拽指讛 讘旨址住旨值转侄专, 讚旨执讻职转执讬讘 (诪砖诇讬 讻讗, 讬讚) "诪址转旨指谉 讘旨址住旨值转侄专 讬执讻职驻旨侄讛 讗指祝" 诇止讗 讬执谞旨指拽侄讛 诪执讚旨执讬谞指讛旨 砖讈侄诇 讙旨值讬讛执谞旨指诐. 讬砖 诇讛讘讬谉 爪职讚指拽指讛 讘旨址住旨值转侄专 讛讬讻讗 专诪讬讝讛 讘讬讚? 讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘住讜讚 讗讜转讬讜转 诪谞爪驻"讱 讻讬 诪志诐 讜驻志讛 讛诐 讘讞讬谞转 讛讘诇 讜诪转驻砖讟讬诐 讘讞讜讟诐 讜驻讛 讜讗讜转讬讜转 谞爪志讱 讘讞讬谞转 拽讬谉 讜诪转驻砖讟讬诐 讘讝专讜注 讜讻祝 讜讗爪讘注讜转 讚讛讬讬谞讜 谞讜志谉 讘讝专讜注 讜讻志祝 讘讛讻祝 讜爪讚志讬 讘讗爪讘注讜转.
讜讛谞讛 讙' 讗讜转讬讜转 讗诇讜 住讚专诐 讘讗诇驻讗 讘讬转讗 讚诪谞爪驻"讱 讛讻志祝 讛讜讗 专讗砖 讛讞诪砖讛 讜讛谞讜志谉 讛讜讗 转讜讱 讛讞诪砖讛 讜讛爪讚志讬 讛讜讗 住讜祝 讛讞诪砖讛 讛专讬 谞诪爪讗 讛诐 专讗砖 讜转讜讱 讜住讜祝 砖讛诐 专讗砖讬 转讬讘讜转 '住转专' 诪诇转转讗 诇注讬诇讗.
讜注诇 讝讛 讗诪专 讛讻转讜讘 诪址转旨指谉 讘旨址住旨值转侄专 专讜爪讛 诇讜诪专 爪讚拽讛 讛谞注砖讬转 讘讬讚 砖讛讬讗 诪转拽谞转 讙' 讗讜转讬讜转 砖讛诐 '住转专' 住讜祝 转讜讱 专讗砖 砖讛诐 讗讜转讬讜转 爪谞志讱 讛诪转驻砖讟讬诐 砖诐 讛谞讛 讝讛 讛转讬拽讜谉 讬执讻职驻旨侄讛 讗指祝 讻讬 注诇 讬讚讬 讛爪讚拽讛 砖注讜砖讛 讘讬讚讬诐 诪诪转拽 讙' 讙讘讜专讜转 砖讛诐 讙' 讗讜转讬讜转 讛诪转驻砖讟讬诐 砖诐. 讜注诇 讝讛 砖驻讬专 讚专砖 专讘讬 讬讜讞谞谉 讘转讬讘转 讬讚 砖诇 爪讚拽讛 讘住转专 讻讬 爪讚拽讛 讛谞注砖讬转 讘讬讚 讛讬讗 转讬拽讜谉 讜诪讬转讜拽 讙' 讗讜转讬讜转 爪谞志讱 砖讛诐 住讜祝 转讜讱 专讗砖 专讗砖讬 转讬讘讜转 住旨值转侄专.



讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 诇职住讜止祝 诪执转职诪址注值讟 (讗讬讜讘 讻讚, 讻讚). 谞专讗讛 诇讬 讘住"讚 讚讗诪专讜 专讘讜转讬谞讜 讝讻专讜谞诐 诇讘专讻讛 (住谞讛讚专讬谉 讻讚.) 住讬诪谉 诇讙住讜转 讛专讜讞 注谞讬讜转, 讻讬 讛讙讗讛 注讜谞砖讜 砖讬讘讗 诇讬讚讬 注谞讬讜转. 讜讛讟注诐 驻专砖转讬 讚讗诪专讜 专讘讜转讬谞讜 讝讻专讜谞诐 诇讘专讻讛 (驻住讞讬诐 拽讬讙:) 讗专讘注讛 讗讬谉 讛讚注转 住讜讘诇转谉 讜讞讚 诪谞讬讬讛讜 '讚诇 讙讗讛' 讜诇讻谉 讝讛 讛诪转讙讗讛 讗诐 讛讜讗 注砖讬专 讬注谞讬 讻讚讬 砖诇讗 讬转讙讗讛 讻驻讬 讛讟讘注 讚讚诇 诪转讙讗讛 讗讬谉 讛讚注转 住讜讘诇转讜.
讜讛谞讛 讗讚诐 讘诪诇讜讗讜 '讗诇祝 讚诇转 诪诐' 住讜驻讬 转讬讘讜转 '驻转诐' 砖讛讜讗 谞讟专拽讜谉 驻转 诪讝讜谉 讜诇讝讛 讗诪专 讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 '诇职住讜止祝' 专讜爪讛 诇讜诪专 讘专诪讝 砖诇 住讜祝 讗指讚指诐 砖讛讜讗 驻转 诪讝讜谉 诪执转职诪址注值讟 砖讬注谞讬 讜讗讝 讬转诪注讟 驻转讜 讜诪讝讜谞讜 讘专 诪讬谞谉.
讗讜 讬讜讘谉 讘住"讚 讗讜诪专讜 诇职住讜止祝 诪执转职诪址注值讟 讚讗诪专讜 专讘讜转讬谞讜 讝讻专讜谞诐 诇讘专讻讛 (谞讚讛 诇讗.) 砖诇砖讛 砖讜转驻讬诐 讘讗讚诐 讛拽讚讜砖 讘专讜讱 讛讜讗 讜讗讘讬讜 讜讗诪讜, 讜讛谞讛 讞诇拽 讛讗讘 讜讛讗诐 谞讬转谉 讘转讞诇讛 砖讛讜讗 讛讛讝专注讛 砖诇讛诐 讜讗讞专 讻讱 谞讜转谉 讛拽讚讜砖 讘专讜讱 讛讜讗 讞诇拽讜 谞诪爪讗 讞诇拽讜 讬转讘专讱 讘讗 诇讘住讜祝.
讜驻专砖转讬 讘住"讚 讘诪拽讜诐 讗讞专 讻讬 讘讗讜转讬讜转 '讗讚诐' 谞专诪讝讜 讛砖诇砖讛 砖讜转驻讬谉 砖讘讗讚诐 讻讬 讘讗讜转 讗诇祝 谞专诪讝 砖诪讜 讬转讘专讱 讻讬 爪讜专转 讗' 讛讜讗 讜讗志讜 讜砖谞讬 讬讜讚讬谉 砖讛讜讗 诪住驻专 砖诐 讛讜讬志讛 讘专讜讱 讛讜讗 讜谞砖讗专 讚诐 讛讜讗 诪住驻专 '讗讘 讗诐' [44].
讜诇讻谉 讗诐 讛讗讚诐 讬转讙讗讛 讬住转诇拽 讗讜转 讗' 诪砖诐 讗讚诐 砖讬砖 诇讜 讻讬 注诇 讛讙讗讛 讗诪专 讛拽讚讜砖 讘专讜讱 讛讜讗 讗讬谉 讗谞讬 讜讛讜讗 讬讻讜诇讬谉 诇讚讜专 讘诪拽讜诐 讗讞讚, 讜诇讻谉 讗讜转 讗' 砖讘讜 专诪讜讝 讞诇拽 砖诪讜 讬转讘专讱 讬住转诇拽 诪诪谞讜 讜讬砖讗专 专拽 讗讜转讬讜转 讚诐 砖讛诐 专讜诪讝讬诐 诇讗讘 讜讗诐 砖诇讜 讜讝讛讜 砖讗诪专 讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 诇职住讜止祝 专讜爪讛 诇讜诪专 讞诇拽讜 讬转讘专讱 砖讛讜讗 讘讗 诇讘住讜祝 砖讛讜讗 专诪讜讝 讘讗讜转 讗' 讚讗讚诐 诪执转职诪址注值讟 砖诪住转诇拽 讗讜转 讗' 讜谞砖讗专 讚诐.



讻旨职讗址讘职专指讛指诐 讬执爪职讞指拽 讜职讬址注植拽止讘 讚旨执讻职转执讬讘 讘旨职讛讜旨 "讘旨址讻旨止诇 诪执讻旨止诇 讻旨止诇". 讛讗 讚讚讬诪讛 诇讝讛 砖讞讝专 讘讜 诪谉 讛讙讗讜讛 讜谞注砖讛 注谞讬讜 诇讗讘专讛诐 讬爪讞拽 讜讬注拽讘 谞专讗讛 诇讬 讘住"讚, 讚讻转讘讜 讞讻诪讬 讛诪讜住专 讗讜转讬讜转 讗讛讬讛 讛诐 诪讚转 讛注谞讬讜 讚讗祝 注诇 驻讬 砖讬砖 讘讬讚讜 讞讘讬诇讜转 讞讘讬诇讜转 砖诇 转讜专讛 讜诪爪讜转 讜诪注砖讬诐 讟讜讘讬诐 讗讬谞讜 讞讜砖讘 注爪诪讜 砖讛讙讬注 诇讙讚专 讛砖诇讬诪讜转 讜讗祝 注诇 驻讬 砖讛讜讗 爪讚讬拽 讙诪讜专 砖诇讗 讞讟讗 讻诇诇 讗诇讗 转诪讬讚 讗讜诪专 注诇 注爪诪讜 '讗讛讬讛' 讚注讚讬讬谉 诇讗 讛讬讬转讬 诪转讜拽谉 讗诇讗 讗讛讬讛 诇注转讬讚 注诇 讬讚讬 砖讬注讝专谞讬 讛砖诐 讬转讘专讱 诇讛专讘讜转 转讜专讛 讜诪爪讜转 讜诪注砖讬诐 讟讜讘讬诐 诪讛 砖讗讬谉 讻谉 讛讙讗讛 讞讜砖讘 注爪诪讜 '讛讬讛' 砖谞注砖讛 砖诇诐 讜诪转讜拽谉 讗驻讬诇讜 讘讚讘专 诪讜注讟 砖讬砖 诇讜!
谞诪爪讗 诪讚转 讛注谞讬讜 诇讜诪专 注诇 注爪诪讜 '讗讛讬讛' 讜讛讙讗讛 讗讜诪专 注诇 注爪诪讜 '讛讬讛'. 讜讛谞讛 讘讬谉 讗讛讬讛 诇讘讬谉 讛讬讛 讬砖 讛驻专砖 讗讜转 讗' 讜讘讝讛 驻专砖转讬 讜职讞讜止讟侄讗 讗侄讞指讚 (拽讛诇转 讟, 讬讞) 讛讜讗 诪住驻专 讗' 砖讗讬谞讜 讗讜诪专 讗讛讬讛 讗诇讗 讛讬讛 讬职讗址讘值旨讚 讟讜止讘指讛 讛址专职讘值旨讛 讻讬 讝讛 注谞讬讜 讜讝讛 讙讗讛.
讜诇讻谉 专讗砖讬 转讬讘讜转 讗讘专讛诐 讬爪讞拽 讬注拽讘 讛讜讗 诪住驻专 讗讛讬讛 [21] 砖讛诐 讗祝 注诇 驻讬 砖讛专讘讜 转讜专讛 讜诪爪讜转 讜诪注砖讬诐 讟讜讘讬诐 讜讘讗讜 诇讙讚专 讛砖诇讬诪讜转 砖讛讬讜 爪讚讬拽讬诐 讙诪讜专讬诐 讻诇 讗讞讚 讗讜诪专 注诇 注爪诪讜 转诪讬讚 '讗讛讬讛' 讜讗讬谞讜 讗讜诪专 '讛讬讛' 讜诇讻谉 讝讛 砖讞讝专 讘讜 诪诪讚转 讛讙讗讜讛 讜谞注砖讛 注谞讬讜 砖诪讚转讜 诇讜诪专 讗讛讬讛 砖讛讬讗 专诪讜讝讛 讘专讗砖讬 转讬讘讜转 讗讘专讛诐 讬爪讞拽 讜讬注拽讘 讚诪讛讜 讗诇讬讛诐 讚专讗砖讬 转讬讘讜转 砖诇砖转诐 注讜诇讛 诪住驻专 讗讛讬讛.
讜讛讗 讚讻讬谞讛 驻讟讬专转诐 讘诇砖讜谉 拽驻讬爪讛 讚讻转讬讘 讬执拽指旨驻职爪讜旨谉 (讗讬讜讘 讻讚, 讻讚) 谞专讗讛 诇讬 讘住"讚 砖讝讜 讛讬讗 诪讚转 讛爪讚讬拽讬诐 砖讘注转 驻讟讬专转诐 讗讬谉 诇讛诐 注讻讘讜转 注讚 砖讬讙讬注讜 诇诪拽讜诪诐 讗砖专 讘讙谉 注讚谉 讗诇讗 转讻祝 讜诪讬讚 讻砖谞驻讟专讬诐 诪注讜诇诐 讛讝讛 拽讜驻爪讬诐 讜讘讗讬诐 诇讙谉 注讚谉 讚讗讬谉 诇讛诐 讙诇讙讜诇 讜诇讗 注讜谞砖讬诐 讗驻讬诇讜 砖诇 驻讞讚 讘诇讘讚 讘讗诪爪注 讛讚专讱! 讜讻诪讜 砖讻转讘 讛专讘 驻转讞 注讬谞讬诐 讝"诇 讘注讬专讜讘讬谉 (注讬专讜讘讬谉 谞讙:) 讘诪讗诪专 讝讜 拽爪专讛 讜讗专讜讻讛 讜讝讜 讗专讜讻讛 讜拽爪专讛 注讬讬谉 砖诐. 讜讬讚讜注 诪讬 砖讛讜讗 注谞讬讜 谞讬爪讜诇 诪谉 讛讙诇讙讜诇 讜讻讗诇讜 讛拽专讬讘 讻诇 讛拽专讘谞讜转 讜注讜谞讜转讬讜 谞诪讞诇讬谉 讜诇讻谉 拽讜驻抓 讜讘讗 诪讛讻讗 诇讛转诐 讜诇讗 讬讗讞专 讜诇讝讛 讗诪专 讻址旨讻止旨诇 讬执拽指旨驻职爪讜旨谉 讗诇讜 讛注谞讜讬诐.



(讗讬讜讘 讻讚, 讻讚) 讞址讚 讗指诪址专: 讻旨执讬 住指讗住指讗 讚旨职砖讈执讬讘旨指诇职转指讗. 讜职讞址讚 讗指诪址专: 讻旨职砖讈执讬讘旨讜止诇侄转 注址爪职诪指讛旨. 拽砖讛 诪讛 讛驻专砖 讬砖 讘讬谉 讛讗 诇讛讗 讚驻诇讬讙讜 讘讬讛 专讘谞谉? 讜谞专讗讛 诇讬 讘住"讚 讚讬砖 讛驻专砖 讘注谞讬讜转 讘讬谉 讗诐 转讛讬讛 诇讗讚诐 讗讞专 讛专讙诇讜 讘注讜谞讙 讜讟讜讘讛 讜注讜砖专 砖谞注砖讛 诪诇讗 诪讻诇 讟讜讘 讜讗讞专 讻讱 谞转专讜拽谉 讜专讗砖讜 诇讗专抓 讬讙讬注, 诇讘讬谉 注谞讬讜转 砖讛讗讚诐 诪讜专讙诇 讘讛 诪转讞讬诇转讜 砖讝讛 诇讗 讬专讙讬砖 讻诇 讻讱 讘讬住讜专讬谉 砖诇讛.
讜诪讗谉 讚讗诪专 讻旨职住指讗住指讗 讚旨职砖讈执讬讘旨指诇职转指讗 砖讛讜讗 讛谞拽专讗 讝拽谉 讛砖讘讜诇转 砖讛诐 讞讜讟讬诐 讚拽讬诐 讜专讬拽谞讬诐 诪驻专讬 讜转谞讜讘讛 诪转讞讬诇转诐 讝讛 讬讜专讛 注诇 注谞讬讬诐 讜讚诇讬诐 诪转讞讬诇转诐 砖讛讜专讙诇讜 讘讻讱 讜讗讬谉 讝讛 诪谉 讛拽砖讜转 讚讛专讙诇 注诇 讻诇 讚讘专 讛讜讗 讟讘注 讜诪讗谉 讚讗诪专 讻旨职砖讈执讬讘旨讜止诇侄转 注址爪职诪指讛旨 砖讛讬讗 诪诇讗讛 讘专 讜讙讚讜砖讛 讻谉 讛诐 诪诇讗讬诐 讻诇 讟讜讘 讜讬讘讗 讬讜诐 讗讬讚诐 讜诇讗 讬砖讗专 讘讬讚诐 诪讗讜诪讛 讜讬诪讜转讜 诪转讜讱 讚诇讜转 讛谞讛 讝讜 讛讚诇讜转 砖诪转讬诐 讘讛 转讛讬讛 拽砖讛 注诇讬讛诐 讗诇祝 驻注诪讬诐 注诇 诪讬 砖讛讜专讙诇 讘讚诇讜转 诪转讞讬诇转讜 讜讻诪讜 注谞讬谉 讛诪砖诇 砖讛讘讬讗 讘住驻专 诪砖驻讟 爪讚拽 注诇 驻住讜拽 诇讜止讗 讗植诇值讬讻侄诐 讻指旨诇 注止讘职专值讬 讚侄专侄讱职 (讗讬讻讛 讗, 讬讘).



诪指砖讈指诇 诇职讗指讚指诐 砖讈侄谞旨执讻职谞指住 诇职转讜止讱职 砖讉指讚值讛讜旨 讙旨职讘讜止讛指讛 讙旨职讘讜止讛指讛 讛讜旨讗 诪职诇址拽旨值讟 (讗讬讜讘 讻讚, 讻讚). 诪讗诪专 讝讛 转诪讜讛 讚诇讗 讞讝讬谞谉 讻讛讗讬 讙讜谞讗 讘砖讘诇讬诐! 砖讝讛 讗驻砖专 诇讛讬讜转 讘讝专注讬诐 砖诇 讬专拽讜转 砖讛讗讚诐 诪诇拽讟 讛讙讘讜讛 诇讗讻诇讜 讻讬 讛讙讘讜讛 讛讜讗 讙讚诇 讻诇 爪专讻讜 讜诇讻谉 诇讜拽讟讜 诇讗讻诇讜 讜诪诪转讬谉 注诇 讛砖驻诇讬诐 砖讬讙讚诇讜 讜讬讙讘讛讜 讻诪讜讛讜 讗讘诇 讛砖讘诇讬诐 讚讞讬讟讬诐 讗讜 砖注讜专讬诐, 讛讚专讱 诇拽讜爪专诐 讛讙讘讜讛讬诐 讜讛砖驻诇讬诐 讘讬讞讚.
讜谞专讗讛 诇讬 讘住"讚 注诇 驻讬 诪讛 砖讗诪专讜 讞讻诪讬 讛诪讜住专 讗讘 讜讘谞讜 讬爪讗讜 诇砖讚讛 讜讬专讗 讛讘谉 砖讚讛 谞讟讜注讛 砖讘诇讬诐 砖诇 讞讬讟讬诐 讜讛讬讜 讛讞讬讟讬诐 讬驻讜转 砖讛砖讘讜诇转 诪诇讗讛 讞讬讟讬诐 讬驻讬诐 讜讘专讬讗讬诐 讜诪讞诪转 讻讜讘讚 砖诇讛诐 讛讜砖驻诇讜 专讗砖讬讛诐 讜谞注拽诪讜 诇诪讟讛 讜诇讗 讛讬转讛 讛砖讘讜诇转 注讜诪讚转 讘拽讜诪讛 讝拽讜驻讛 讻讬 讻谉 讟讘注 砖讘诇讬诐 讛讘专讬讗讜转 讜诪诇讬讗讜转 砖讗讬谉 讘拽谞讛 砖诇讛诐 讻讞 诇住讘讜诇 讛讻讜讘讚 讜诪讜讻专讞 砖专讗砖讬讛诐 讻驻讜驻讬诐 诇诪讟讛 讜讛讬讜 注诐 讗诇讜 讛砖讘诇讬诐 讛诪诇讗讜转 讻诪讛 砖讘诇讬诐 砖诇拽讜 讘转讞讬诇转诐 讜讗讬谉 讘转讜讻诐 讞讟讬诐 讜讻讬讜谉 讚讗讬谉 诇讛诐 讻讜讘讚 注讜诪讚讬诐 讝拽讜驻讬诐. 讜讬砖讗诇 讛讘谉 诪讗讘讬讜: 诇诪讛 讗诇讜 讝拽讜驻讬诐 讜讗诇讜 讻驻讜驻讬诐? 讜讬讗诪专 诇讜: 讘谞讬, 讗诇讜 讛讻驻讜驻讬诐 讛诐 诪诇讗讬诐 讘专 讜讛诐 讚诪讬讜谉 诇讗谞砖讬诐 讛砖诇诪讬诐 讛诪诇讗讬诐 讞讻诪讛 讜讚注转 讜诪爪讜转 讜诪注砖讬诐 讟讜讘讬诐 砖讚专讻诐 诇讛转谞讛讙 讘注谞讜讛 讜砖驻诇讜转 讜讗讬谉 诇讛诐 讙讜讘讛 专讗砖 讜讗诇讜 讛讝拽讜驻讬诐 讛诐 讚讜讙诪转 讘谞讬 讗讚诐 专讬拽讬诐 诪讻诇 讟讜讘 讜讗讬谉 讘讛诐 诇讗 转讜专讛 讜诇讗 诪爪讜讛 讜讗诇讜 讚专讻诐 诇讛转谞讛讙 讘讙讜讘讛 专讗砖 讜拽讜诪讛 讝拽讜驻讛 讜诪专讗讬诐 注爪诪谉 讙讘讜讛讬诐 讜注诇讬讜谞讬诐 注诇 讛讻诇! 注讚 讻讗谉 讚讘专讬讜.
讜讻谉 讛诪讗诪专 讻讗谉 诪讚诪讛 讗转 讙住讬 讛专讜讞 诇砖讘讜诇转 砖谞专讗讛 专讗砖讛 诇诪注诇转 诪讞讘专转讛 讜讻诪讜 砖驻讬专砖 专砖"讬 讝"诇 讜讛讬讬谞讜 砖讘讜诇转 讛专讬拽谞讬转 砖注讜诪讚转 讝拽讜驻讛 讗砖专 讗诇讬讛 谞讚诪讜 讙住讬 讛专讜讞 砖讛诐 专讬拽谞讬诐 诪讻诇 讟讜讘 讜诪转讙讗讬诐 讘讙讜讘讛 专讗砖 讜注诇 讝讗转 讛砖讘讜诇转 讛讘讬讗 专讘 讗住讬 讜转谞讗 讚讘讬 专讘讬 讬砖诪注讗诇 '诪指砖讈指诇 诇职讗指讚指诐 砖讈侄谞旨执讻职谞指住 诇职转讜止讱职 砖讉指讚值讛讜旨 讙旨职讘讜止讛指讛 讙旨职讘讜止讛指讛 讛讜旨讗 诪职诇址拽旨值讟' 驻讬专讜砖 谞讻谞住 诇讟讬讬诇 讘转讜讱 砖讚讛讜 讘注讜讚讛 诪诇讗讛 砖讘诇讬诐 砖诇 讞讟讬诐 砖讛诐 讘专讬讗讜转 讜讟讜讘讜转 讚诪讜讻专讞 砖讬讛讬讜 讻讜诇诐 讻驻讜驻讬诐 讜讻砖专讜讗讛 讘转讜讻诐 砖讘诇讬诐 讙讘讜讛讬诐 砖专讗砖诐 讝拽讜祝 讗讝 讬讚注 讻讬 讗诇讜 专讬拽谞讬诐 讛诐 讜讗讬谉 讛谞讗讛 砖诇 讻诇讜诐 诪讛诐 讜诇讻谉 讚专讱 讛诇讜讻讜 讜讟讬讜诇讜 讛讜讗 诪诇拽讟 讛讙讘讜讛 讛讙讘讜讛 砖讛讜讗 专讬拽谉 讜诪砖诇讬讻谉 讜讝讜专拽谉 诇讞讜抓 讚诪讛 讛谞讗讛 讘讛诐 砖讬砖讗专讜 讜砖讬拽爪专讜诐 注诐 讛讞讟讬诐 讜讬注砖讜 讝讘诇 讬讜转专 讘讞讬讟讬诐 讘转注专讜讘转诐 注诪讛诐.



(讬砖注讬讛 谞讝, 讟讜) "讜职讗侄转 讚旨址讻旨指讗 讜旨砖讈职驻址诇 专讜旨讞址" 专址讘 讛讜旨谞指讗 讜职专址讘 讞执住职讚旨指讗 讞址讚 讗指诪址专: 讗执转旨执讬 讚旨址讻旨指讗 讜职讞址讚 讗指诪址专: 讗植谞执讬 讗侄转 讚旨址讻旨指讗. 谞专讗讛 诇讬 讘住"讚 讛讻讜谞讛 诪讗谉 讚讗诪专 讗执转旨执讬 讚旨址讻旨指讗 讻诇讜诪专 诪讬 砖讛讜讗 注谞讬讜 讘讬讜转专 讗讝讻讛讜 讙诐 讘注讜讚谞讜 讞讬 讘注讜诇诐 讛讝讛 讬转讙讘专 注诇 讛讞讜诪专 砖诇讜 砖讬住转诇拽 讘诪讞砖讘转讜 诪注讜诇诐 讛讝讛 砖诇讗 讬讛讬讛 诇讜 专爪讜谉 讜转讗讜讛 诇注讜诇诐 讛讝讛 讻讬 诪讞诪转 砖讛讜讗 诪转讚讘拽 讘拽讚讜砖讛 讬转讬专讛 讬拽砖专 诪讞砖讘转讜 转诪讬讚 讘注讜诇诐 讛注诇讬讜谉 讜讻讗砖专 讻转讘 讛专讘 注专讘讬 谞讞诇 (注专讘讬 谞讞诇, 拽专讞 讗壮) 注诇 诪讗诪专 讘讝讜讛专 讛拽讚讜砖 (讝讜讛专 讞诇拽 讘' 驻讟:) 讚讛讜讜 讗诪专讬 讞讘专讬讬讗 诇专砖讘"讬 '讜讜讬 诇讚专讗 讻讚 讬驻讜拽 诪专 诪注诇诪讗' 讜诇讝讛 讗诪专 '讗执转旨执讬 讚旨址讻旨指讗' 讚讛讚讻讗 砖讛讜讗 讛注谞讬讜 讗讝讻讛讜 诇讛转讙讘专 注诇 讞讜诪专讜 砖讙诐 讘注讜讚讜 讞讬 讘注讜诇诐 讛讝讛 讛讜讗 讗转讬 砖讚讘拽 讜诪拽砖专 诪讞砖讘转讜 讘注讜诇诐 讛注诇讬讜谉.
讜讞讚 讗诪专 '讗植谞执讬 讗侄转 讚旨址讻旨指讗' 讚住讘讬专讗 诇讬讛 讗诐 讻讛 讬注砖讛 讛拽讚讜砖 讘专讜讱 讛讜讗 诇注谞讬讜 讬驻住讬讚讜 讛转讞转讜谞讬诐 讘注讜诇诐 讛讝讛 讚讗讝 诇讗 讬讛讬讛 讛注讜诇诐 讛转讞转讜谉 谞砖驻注 诪讝讻讜转 讛爪讚讬拽 讛讝讛 诪讗讞专 讚讛讜讗 讻讗诇讜 诪住讜诇拽 诪诪谞讜 讜讻诪讜 砖讗诪专讜 讛讞讘专讬诐 诇专砖讘"讬 '讜讜讬 诇讚专讗 讻讚 讬驻讜拽 诪专 诪注诇诪讗' 砖讛讬讜 讞讜砖砖讬谉 驻谉 讬拽砖专 诪讞砖讘转讜 讘注讜诇诐 讛注诇讬讜谉 讘讬讜转专 讜讘讝讛 讬讙讬注 谞讝拽 诇注讜诇诐 讛转讞转讜谉 讗讞专 砖讬讛讬讛 诪住讜诇拽 诪诪谞讜 讘诪讞砖讘转讜 诇讗 讬讛讬讛 谞讝讜谉 讘讝讻讜转讜. 诇讻谉 诪驻专砖 '讗植谞执讬 讗侄转 讚旨址讻旨指讗' 专讜爪讛 诇讜诪专 讗讝讻讛讜 诇讛砖专讜转 砖讻讬谞转讬 注诇讬讜 讙诐 讘注讜讚 砖讬砖 诇讜 专爪讜谉 讜转讗讜讛 诇拽谞讬讬谞讬 注讜诇诐 讛讝讛 讚讗讬谞讜 诪住转诇拽 讘诪讞砖讘转讜 诪注谞讬讬谞讬 注讜诇诐 讛讝讛.
讜谞专讗讛 讻讬 讛诪诇讗讻讬诐 砖讗诪专讜 (砖讘转 驻讞:) 转职旨谞指讛 讛讜止讚职讱指 注址诇 讛址砖指旨讈诪指讬执诐 (转讛诇讬诐 讞, 讘) 讻讜谞转诐 诇讜诪专 讗祝 注诇 驻讬 砖谞转转 诇讛诐 讛转讜专讛 讜讝讻讜 讘讛, 讝讗转 注砖讛 诇讛诐 砖讬转注诇讜 诪爪讚 诪讞砖讘转诐 讜讬注诇讜 诇讻讗谉 讘诪讞砖讘转诐 讻诪讗诪专 诪讗谉 讚讗诪专 讚住讘讬专讗 诇讬讛 讗执转旨执讬 讚旨址讻旨指讗.
讜讛谞讛 诇诪讗谉 讚讗诪专 '讗植谞执讬 讗侄转 讚旨址讻旨指讗' 诪爪讬谞讜 讻谉 注砖讛 讛砖诐 讬转讘专讱 注诐 讗讚讜谉 讛谞讘讬讗讬诐 诪砖讛 专讘讬谞讜 注"讛 砖谞转谉 诇讜 讻讞 专爪讜谉 讜转讗讜讛 诇注讜诇诐 讛讝讛 砖诇讗 讬住转诇拽 讘诪讞砖讘转讜 诪注讜诇诐 讛讝讛 讻讚讬 砖讬讛讬讛 讛注讜诇诐 讛讝讛 谞砖驻注 讘讝讻讜转讜 讘讛讬讜转 诇讜 专爪讜谉 讜转讗讜讛 讘讜 讜诇讻谉 讛砖专讛 砖讻讬谞转讜 注诇讬讜 讘讚专讱 驻诇讗, 砖讚专讱 讛谞讘讬讗 诇讗 转砖专讛 注诇讬讜 专讜讞 谞讘讜讗讛 讗诇讗 讗诐 讻谉 讬转讘讜讚讚 讜讬驻砖讟 诪讞砖讘转讜 诪注讜诇诐 讛讝讛 讜讬住转诇拽 诪讛 砖讗讬谉 讻谉 诪砖讛 专讘讬谞讜 注"讛 讗讬谞讜 爪专讬讱 诇讛转讘讜讚讚 讜诇驻砖讟 诪讞砖讘转讜 诪注讜诇诐 讛讝讛 讗诇讗 讘注讜讚谞讜 注讜诪讚 讜诪讚讘专 注诐 讘谞讬 讗讚诐 讛转讞转讜谞讬诐 讜诪住转讻诇 讘诪注砖讬讛诐 砖讜专讛 注诇讬讜 专讜讞 谞讘讜讗讛 讜诪转谞讘讗!
讜拽专讜讘 诇讝讛 注砖讛 注诐 讗讘专讛诐 讗讘讬谞讜 注"讛 讚讻转讬讘 讜址讬值旨专指讗 讗值诇指讬讜 讛殖' 讜职讛讜旨讗 讬止砖值讈讘 驻侄旨转址讞 讛指讗止讛侄诇 (讘专讗砖讬转 讬讞, 讗) 讘诇转讬 讛转讘讜讚讚讜转 讗诇讗 专讜讗讛 讜诪讘讬讟 讘注住拽讬 注讜诇诐 讛讝讛.
讜讘讝讛 转讘讬谉 注谞讬谉 谞驻诇讗 诇诪讛 诪砖讛 专讘讬谞讜 注"讛 讘注转 驻讟讬专转讜 讛讬转讛 拽砖讛 注诇讬讜 驻专讬讚转讜 诪注讜诇诐 讛讝讛 诪讛 砖诇讗 谞诪爪讗 讻谉 讗爪诇 爪讚讬拽讬诐 讗讞专讬诐! 讜讘讝讛 诪讜讘谉 讛讬讟讘 讻讬 讘讞讬讬讜 谞转谉 诇讜 讛砖诐 讬转讘专讱 讻讞 转讗讜讛 讜专爪讜谉 讘注讜诇诐 讛讝讛 讻讚讬 砖诇讗 讬注诇讛 讘诪讚专讙讜转 讛拽讚讜砖讛 讘讗讜驻谉 砖讬讛讬讛 诪住转诇拽 讘诪讞砖讘转讜 诪注讜诇诐 讛讝讛 诇讙诪专讬 讜诇讗 讬讛讬讛 诇讜 转讗讜讛 讜专爪讜谉 讘注讜诇诐 讛讝讛 讻诇诇 砖讗讝 讬驻住讬讚讜 讛转讞转讜谞讬诐 砖讜讻谞讬 讗专抓 讛讛砖驻注讛 诪讝讻讜转讜 讜讻诪讜 砖讻转讘 讛专讘 注专讘讬 谞讞诇 注诇 爪讚讬拽 讻讝讛. 讜诪讗讞专 砖讘讞讬讬讜 谞转谉 诇讜 讛砖诐 讬转讘专讱 讻讞 讝讛 砖诇 转讗讜讛 讜专爪讜谉 讜诇讻谉 讘注转 驻讟讬专转讜 讗祝 注诇 驻讬 砖谞住转诇拽 讻讞 讝讛 诪诪谞讜 注诐 讻诇 讝讛 诪讞诪转 讛专讜砖诐 砖诇讜 砖谞砖讗专 讘拽专讘讜 讛讬转讛 拽砖讛 注诇讬讜 驻专讬讚转讜 诪注讜诇诐 讛讝讛 讻讬 讻诇 讚讘专 拽讚讜砖讛 讗驻讬诇讜 诪住转诇拽 诪谞讬讞 专讜砖诐 讘讛讻专讞 讜讻讞 讝讛 诇讛讬讜转讜 谞讘专讗 讜谞砖驻注 诪讗转讜 讬转讘专讱 讛谞讛 讛讜讗 讻讞 拽讚讜砖讛 讜讘注转 驻讟讬专转讜 讗驻讬诇讜 砖谞住转诇拽 诪诪谞讜 诪讜讻专讞 砖谞砖讗专 专讜砖诐 讘诪拽讜诪讜 讜讚讜拽 讛讬讟讘.



诇职注讜止诇指诐 讬执诇职诪址讚 讗指讚指诐 诪执讚旨址注址转 拽讜止谞讜止, 砖讈侄讛植专值讬 讛址拽旨指讚讜止砖讈 讘旨指专讜旨讱职 讛讜旨讗 讛执谞旨执讬讞址 讻旨指诇 讛指专执讬诐 讜旨讙职讘指注讜止转 讜职讛执砖讈职专指讛 砖讈职讻执讬谞指转讜止 注址诇 讛址专 住执讬谞址讬. 谞专讗讛 诇讬 讘住"讚 诪讗诪专 讚讜讚 讛诪诇讱 注"讛 讗侄砖指旨讉讗 注值讬谞址讬 讗侄诇 讛侄讛指专执讬诐 诪值讗址讬执谉 讬指讘止讗 注侄讝职专执讬 (转讛诇讬诐 拽讻讗, 讗) 驻讬专讜砖 讗侄砖指旨讉讗 注值讬谞址讬 讗侄诇 讛侄讛指专执讬诐 讛讬讚讜注讬诐 砖讛讬讜 讙讘讜讛讬诐 讜诇讗 讝讻讜 诇讛砖专讗转 砖讻讬谞讛 讘拽讘诇转 讛转讜专讛 讜讘讝讛 讗讚注 讜讗讘讬谉 讻讬 诪值讗址讬执谉 讛讬讗 诪讚转 讛注谞讜讛 砖讛讗讚诐 讞讜砖讘 注爪诪讜 诇讗讬谉 诪诪谞讛 讬指讘止讗 注侄讝职专执讬 砖注诇 讬讚讬 讛注谞讜讛 讗讝讻讛 诇讻诇 讟讜讘.



讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 专指讗讜旨讬 诇职讙址讚旨职注讜止 讻旨址讗植砖讈值专指讛. 谞专讗讛 诇讬 讘住"讚 讛讗 讚谞拽讬讟 讻旨址讗植砖讈值专指讛 注诇 驻讬 诪讛 砖讗诪专 诪讜专谞讜 讛专讘 专讘讬 讞讬讬诐 讜讬讟讗诇 讝"诇 砖讛讙讗讜讛 讘讗讛 诪讬住讜讚 讛讗砖 讜诇讻谉 讗诪专 讻旨址讗植砖讈值专指讛 砖讛讬讗 转讬讘讛 诪讜专讻讘转 诪砖转讬诐 砖讛诐 '讗砖 讬专讛' 诇砖讜谉 讬指专止讛 讬执讬指旨专侄讛 (砖诪讜转 讬讟, 讬讙).
讗讜 讬讜讘谉 讘住"讚 转讜讗专 讬砖专讗诇 讛讜讗 讛诪砖讜讘讞 讗砖专 讘砖诐 讝讛 讘诇讘讚 谞拽专讗讬诐 诇注转讬讚 讜诇讻谉 讬砖 讗讜转 诇诪志讚 讘住讜驻讜 讻讬 讗讜转 诇' 讛讜讗 注诇讬讜谉 注诇 讻诇 讛讗讜转讬讜转 专诪讝 砖讛诐 讬讛讬讜 注诇讬讜谞讬诐 注诇 讛讻诇 讜讻诪讜 砖谞讗诪专 讜旨谞职转指谞职讱指 讬职讛讜指讛 讗直诇止讛侄讬讱指 注侄诇职讬讜止谉 注址诇 讻指旨诇 讙旨讜止讬值讬 讛指讗指专侄抓 (讚讘专讬诐 讻讞, 讗) 讗讱 讙诐 注转讛 讻诇 讗讬砖 讬讛讜讚讬 讗砖专 谞拽专讗 讘砖诐 讬执砖讉职专指讗值诇 讗诐 讬转讙讗讛 讬住转诇拽 讙讙 讛诇诪志讚 讛注诇讬讜谞讬 砖讛讜讗 爪讜专转 讜讗志讜 讝拽讜祝 讜讬砖驻诇 讜' 讝讛 诇讛讬讜转 注讜诪讚 诇诪讟讛 讘转讜讱 讛诇诪志讚 讜讗讝 讬讛讬讛 讛诇诪志讚 讗讜转 讛' 诪讚讛 讻谞讙讚 诪讚讛 讛讜讗 谞转讙讗讛 诇讻讱 讬住转诇拽 诪砖诪讜 讜' 讛注诇讬讜谉 讛讝拽讜祝 诇诪注诇讛 讜讬专讚 诪讟讛.
讜讗诐 转注诪讜讚 注诇 讛讗诪转 转诪爪讗 讻讬 讻谉 砖讜专转 讛讚讬谉 诪讞讬讬讘转 砖讝讛 讛诪转讙讗讛 砖诪讗住 讘注谞讜讛 讛谞拽专讗转 讚旨址讻旨指讗 讜讗讝 讬讞住专 诪住驻专 讚旨址讻旨指讗 [25] 诪诪住驻专 诇诪志讚 砖讛讜讗 砖诇讜砖讬诐 讜讬砖讗专 讞诪砖讛 诇讻讱 讬讛讬讛 讗讜转 讛' 砖讛讬讗 诪住驻专 讞诪砖讛 讘诪拽讜诐 讗讜转 诇' 讜讗讞专 砖谞注砖讛 讗讜转 诇' 砖诇 讬执砖讉职专指讗值诇 讗讜转 讛' 谞诪爪讗 讗讜转讬讜转 讗植砖讈值专指讛 讜诇讝讛 讗诪专 '专指讗讜旨讬 诇职讙址讚旨职注讜止 讻旨址讗植砖讈值专指讛' 砖讚诪讛 讻专讬转转讜 诇讻专讬转转 讗砖讬专讛 讜讙诐 注讜讚 讻讬 讛讗讚诐 讛讜讗 注抓 讛砖讚讛.



讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 讗值讬谉 注植驻指专讜止 谞执谞职注址专 (讬砖注讬讛 讻讜, 讬讟). 拽砖讛 讗讬讱 讘砖讘讬诇 讙讗讜讛 诇讗 讬拽讜诐 讘转讞讬讬转 讛诪转讬诐? 讜讗诐 讻谉 诇讗 砖讘拽转 讞讬讬 诇讻诇 讘专讬讛 讚专讜讘 讘谞讬 讗讚诐 谞讻砖诇讬诐 讘讙讗讜讛! 讜注讜讚 讛讜讛 诇讬讛 诇诪讬诪专 讗值讬谞讜止 拽指诐 讘旨执转职讞执讬旨址转 讛址诪旨值转执讬诐 讜讗诪讗讬 谞拽讬讟 '谞执谞职注址专'?
讜谞专讗讛 诇讬 讘住"讚 讻讬 讛转讞讬讛 诇注转讬讚 转讛讬讛 讻诪讜 转讞讬讛 砖讛讬转讛 讘讝诪谉 讬讞讝拽讗诇 讛谞讘讬讗 注"讛 砖讘转讞讬诇讛 注诇讛 注讜专 讜讘砖专 讜讙讬讚讬谉 讗讬讘专讬讜 注诇 讛注爪诪讜转 讜谞注砖讜 讻讜诇诐 讗讚诐 砖诇诐 讘讻诇 讗讬讘专讬讜 讜专拽 专讜讞 讗讬谉 讘讛诐 讜讗讞专 讻讱 讘讗讛 讘讛诐 讛专讜讞 讜注诪讚讜 注诇 专讙诇讬讛诐, 讜讻谉 转讛讬讛 讛转讞讬讛 诇注转讬讚 诇注爪诪讜转 讜讘注转 砖转讛讗 讛专讜讞 讘讛诐 讜讬注诪讚讜 讬讚诪讛 诇讛诐 讻讗诇讜 讛讬讜 讬砖谞讬诐 讜谞注讜专讜 注转讛 诪砖讬谞转诐 砖讗讬谉 诪专讙讬砖讬诐 讜讗讬谞诐 讝讜讻专讬诐 爪注专 讛诪讬转讛 讜讞讘讜讟 讛拽讘专 讜讛谞讞转诐 讘注驻专 讻诪讛 诪讗讜转 砖谞讬诐 讗诇讗 注讜诪讚讬诐 讘专讬讗讬诐 讜讞讝拽讬诐 讘诇转讬 讛专讙砖转 砖讜诐 爪注专 讜砖讜诐 诪讬讞讜砖 讻诇诇 讻讗讚诐 砖讬砖谉 讜谞讬注讜专 诪砖谞转讜 讘专讬讗 讗讜诇诐 讜讘讗讜驻谉 讝讛 讬砖 诇讛诐 谞讞转 专讜讞 讛专讘讛 诪讗讚!
讘专诐 讗诇讜 讘谞讬 讗讚诐 砖讛讬讛 诇讛诐 讙住讜转 讛专讜讞 讜诇讗 注砖讜 转砖讜讘讛 注诇 讝讛 讗祝 注诇 驻讬 砖讛诐 拽诪讬诐 讘转讞讬讬转 讛诪转讬诐 讗讬谞诐 拽诪讬诐 讻讗讚诐 砖谞讬注讜专 诪砖谞转讜 砖讛讜讗 讘专讬讗 讗讜诇诐 讜讗讬谉 讘讜 诪讬讞讜砖 讗诇讗 拽诪讬诐 讻讗讚诐 讞讜诇讛 诪诪讻讛 讙讚讜诇讛 砖讛讬讛 诇讜 讘讘砖专 讙讜驻讜 讜讗诪专 讛专讜驻讗 诇拽专讜注 讗讜转讛 讜讻讚讬 砖诇讗 讬住转讻谉 诪爪注专 拽专讬注转 讛诪讻讛 谞转谉 诇讜 讛专讜驻讗 诪砖拽讛 砖诇 转专讚诪讛 砖拽讜专讬谉 讘讗谞'讙 讻讚讬 砖诇讗 讬专讙讬砖 讘爪注专 拽专讬注转 讞转讜讱 讘砖专讜 讜讗讞专 砖转爪讗 诪诪谞讜 讛转专讚诪讛 讛讜讗 注讜讚谞讜 讞讜诇讛 讜诪专讙讬砖 讘讞诇讬砖讜转 讙讜驻讜 讜诇讗 讻讗讚诐 讛谞注讜专 诪砖讬谞转讜 讘专讬讗 讗讜诇诐. 讜诇讝讛 讗诪专 讗值讬谉 注植驻指专讜止 谞执谞职注址专 讻讬 讙讜驻讜 砖谞注砖讛 注驻专 讜讞讬讛 注转讛 讗讬谞讜 注讜诪讚 讻讗讚诐 讛谞讬注讜专 诪砖谞转讜 讗诇讗 讻讞讜诇讛 讛诪讜砖讻讘 注诇 诪讟转讜.



诪执讬 砖讈侄谞旨址注植砖讉侄讛 砖讈指讻值谉 诇职注指驻指专 讘旨职讞址讬旨指讬讜 (讬砖注讬讛 讻讜, 讬讟). 谞专讗讛 诇讬 讘住"讚 讛讻讜谞讛 讻讬 诪诇讜讬 讗讜转讬讜转 注指驻指专 讻讝讛 注讬志谉 驻志讛 专讬志砖 讛诐 讗讜转讬讜转 '讬砖讬谞讛' 讜讗讜转讬讜转 讛诪诇讜讬 讛诐 砖讻谞讬诐 诇讗讜转讬讜转 讛驻砖讜讟 砖讛诐 注讜诪讚讬诐 讘爪讬讚诐 讜讛注谞讬讜 专讜讗讛 讙讜讬讬转讜 讘注讬谞讬讜 砖讛讬讗 讬砖讬谞讛 砖讗讬谉 诇讛 讬讻讜诇转 诇注砖讜转 砖讜诐 驻注讜诇讛 讻讬 讻诇 讙讜祝 讬砖谉 讘讟诇讬谉 讻讜讞讜转讬讜 讜讗讬谞讜 驻讜注诇 讻诇讜诐! 讜诇讝讛 讗诪专 诪执讬 砖讈侄谞旨址注植砖讉侄讛 砖讈指讻值谉 诇职注指驻指专 讘旨职讞址讬旨指讬讜 讻诇讜诪专 专讜讗讛 讙讜讜讬讬转讜 讻讗讬诇讜 讛讬讗 讬砖讬谞讛 砖讗讬谉 诇讛 讻讞 诇注砖讜转 讞讬诇 讜讝讜 讛诪讞砖讘讛 砖讞讬砖讘 注诇 讙讜讬讬转讜 砖讛讬讗 讬砖讬谞讛 专诪讜讝讛 讘讗讜转讬讜转 讛砖讻谞讬诐 诇注驻专 砖讛诐 诪诇讜讬 讗讜转讬讜转 注驻专.
讜讝讜 讛讬讗 诪讚转 讛爪讚讬拽讬诐 讛注谞讜讬诐 讻诪讜 砖谞讗诪专 讗植谞执讬 '讬职砖值讈谞指讛' 讜职诇执讘执旨讬 注值专 (砖讬专 讛砖讬专讬诐 讛, 讘) 讻诇讜诪专 专讜讗讛 讗谞讬 讗转 注爪诪讬 讻讗诇讜 讗植谞执讬 '讬职砖值讈谞指讛' 讚诇讬转 讘讻讜讞讬 诇诪注讘讚 讻诇讜诐 讜讘讝讛 '诇执讘执旨讬' 注值专 讘转讞讬讬转 讛诪转讬诐 谞拽讬讟 '诇讘' 讻讬 讛讜讗 注讬拽专 讛讙讜祝 讗讱 讛讻讜谞讛 讛讬讗 注诇 讻诇 讛讙讜祝 讜注讜讚 讻讬 讛爪讬讜专 讛讝讛 砖讗讚诐 诪爪讬讬专 注诇 讙讜讬讬转讜 砖讛讬讗 讬砖讬谞讛 讛讜讗 讘诇讘 砖讛讜讗 诪讞砖讘 讘讻讱 讜诇讻讱 讘转讞讬讬讛 砖讛讬讗 砖讻专 注诇 讝讛 谞拽讬讟 讛诇讘 砖讗诪专 讜诇讘讬 注专 讘转讞讬讛.
讜注讜讚 谞专讗讛 诇讬 讘住"讚 讗讜诪专讜 诪执讬 砖讈侄谞旨址注植砖讉侄讛 砖讈指讻值谉 诇职注指驻指专, 讻讬 讗讜转讬讜转 讛砖讻谞讬诐 诇讗讜转讬讜转 '注指驻指专' 讘讗诇驻"讗 讘讬转"讗 诪诇驻谞讬讛诐 讜诪讗讞专讬讛诐 讛诪讛 注讜诇讬诐 诪住驻专 '转砖' 讜讛注谞讬讜 专讜讗讛 注爪诪讜 转砖 讻讞 讛谉 诪爪讚 讛讞讻诪讛 讛谉 诪爪讚 讛讙讘讜专讛 讛谉 诪爪讚 讛注讜砖专.



讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 砖讈职讻执讬谞指讛 诪职讬址诇旨侄诇侄转 注指诇指讬讜 (转讛诇讬诐 拽诇讞, 讜). 谞专讗讛 诇讬 讘住"讚 讚讬讚讜注 诪讛 砖讗诪专 专讘讬谞讜 讛讗专"讬 讝"诇 讘砖注专 讛讻讜谞讜转 讚讛砖讘专讬诐 讛诐 讘诇讗讛 讚讬谞讗 拽砖讬讗 讜讛转专讜注讛 讘专讞诇 讚讬谞讗 专驻讬讗 讜讬讚讜注 讚讛砖讘专讬诐 '讙谞讜讞讬 讙谞讞' 讜转专讜注讛 '讬诇讜诇讬 讬诇诇' 讜诇讝讛 讗诪专 讛址砖旨讈职讻执讬谞指讛 砖讛讬讗 住讜讚 专讞诇 诪职讬址诇旨侄诇侄转 注指诇指讬讜 砖诪注讜专专转 注诇讬讜 讛讚讬谞讬诐 砖讛诐 讘住讜讚 转专讜注讛 砖谞拽专讗转 讬诇诇讛 讜讬诇讬祝 诇讛 诪驻住讜拽 讜职讙指讘止讛址旨 诪执诪侄旨专职讞指拽 讬职讬值讚指注 (转讛诇讬诐 拽诇讞, 讜) 注诇 驻讬 诪讛 砖讻转讜讘 讘拽讛讬诇转 讬注拽讘 讘砖诐 专讘讜转谞讜 讝"诇 讘讗讙讚转 讘专讗砖讬转 专讞讜拽 讝讜 砖讻讬谞讛 讚讻转讬讘 诪值专指讞讜止拽 讛殖' 谞执专职讗指讛 诇执讬 (讬专诪讬讛 诇讗, 讘) 注讬讬谉 砖诐. 讜诇讝讛 讗诪专 讻讗谉 诪诪专讞拽 住讜讚 讛砖讻讬谞讛 砖讛讬讗 专讞诇 讬讬讚注 讜诇砖讜谉 讬讚注 谞讗诪专 讘转专讜注讛 讚讻转讬讘 讗址砖职讈专值讬 讛指注指诐 讬讜止讚职注值讬 转职专讜旨注指讛 (转讛诇讬诐 驻讟, 讟讝).



讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 讗植驻执讬诇旨讜旨 专讜旨讞址 拽执讬诪职注指讗 注讜止讻址专职转旨讜止 (讬砖注讬讛 谞讝, 讻). 驻讬专讜砖 讛讙讗讛 诪转讘诇讘诇 讜诪爪讟注专 讗驻讬诇讜 诪讚讬讘讜专 拽诇 砖诇 讘讝讬讜谉 讜谞讞砖讘 讘注讬谞讬讜 讻讗诇讜 拽诇诇讜讛讜 拽诇诇讜转 谞诪专爪讜转 讜讛讻讜讛讜 注诇 讛诇讞讬 讜讻诪讜 砖谞讗诪专 讛侄讞直砖值讈讬转执讬 诪执讟旨讜止讘 讜旨讻职讗值讘执讬 谞侄注职讻指旨专 讞址诐 诇执讘执旨讬 讘职旨拽执专职讘执旨讬 讘址旨讛植讙执讬讙执讬 转执讘职注址专 讗值砖讈 讚执旨讘址旨专职转执旨讬 讘执旨诇职砖讈讜止谞执讬 (转讛诇讬诐 诇讟, 讚) 讜讻讗砖专 讘讬讗专 讘讝讛 诪讛专讬"讗 讝"诇.



转旨址诇职诪执讬讚 讞指讻指诐 爪指专执讬讱职 砖讈侄讬旨职讛值讗 讘旨讜止 讗侄讞指讚 诪执砖旨讈职诪讜止谞侄讛 讘旨执砖讈职诪执讬谞执讬转. 注讬讬谉 讘驻转讞 注讬谞讬诐 砖讻转讘 讘砖诪讜转 砖诐 注"讘 讘讘讬转 讛砖讘讬注讬 诪砖讜专讛 砖诪讬谞讬转 讬砖 砖诐 注谞志讜 注讬讬谉 砖诐. 讜讘讝讛 谞专讗讛 诇讬 讘住"讚 转侄旨谉 讞值诇侄拽 诇职砖执讈讘职注指讛 讜职讙址诐 诇执砖职讈诪讜止谞指讛 (拽讛诇转 讬讗, 讘) 讻讬 讗讜转讬讜转 注谞讜 讛诐 讘讘讬转 砖讘讬注讬 诪砖讜专讛 砖诪讬谞讬转.
讜讘砖注专 诪讗诪专讬 专讘讜转谞讜 讝"诇 诪驻讜专砖 讘砖诐 专讘讬谞讜 讛讗专"讬 讝"诇 讚讛讙讗讜讛 讛讬讗 讘讛讜讬志讛 讚住"讙 讜讝讛 诪讛 砖讗诪专讜 讘转讬拽讜谞讬诐 讚讘砖诐 住"讙 注转讬讚 讛拽讚讜砖 讘专讜讱 讛讜讗 诇谞讟诇讗 谞讜拽诪讬讛 诪谉 住"诪 讙住 专讜讞讗 讜讻讜' 讜诇讻谉 讘注诇 讛讙讗讜讛 谞拽专讗 '讙住 专讜讞' 讻讬 讛讜讗 讗讜转讬讜转 住"讙. 讜讛谞讛 讞' 驻注诪讬诐 讞' 讛诐 住"讚 讜讻砖转拽讞 讞诇拽 讗讞讚 诪讛诐 砖讛讜讗 砖讬注讜专 讗讞讚 诪砖诪讜谞讛 砖讘砖诪谞讬转 注讚讬讬谉 讗讬谞讜 讘讻诇诇 讙住 讛专讜讞 讻讬 诇讗 谞讻谞住 讘讙讘讜诇讜 砖诇 住"讙 讗讘诇 讗诐 讬讛讬讛 讘讜 讬讜转专 诪砖讬注讜专 讛谞讝讻专 讗驻讬诇讜 讻诇 砖讛讜讗 讬讻谞住 讘讻诇诇 讙住 讛专讜讞 讛谞拽专讗 讘注诇 讙讗讜讛 注讚 讻讗谉 诇砖讜谞讜.
讜讗诪专转讬 讘住"讚 讻讬 讛讬转专 砖讬注讜专 讝讛 砖诇 讗讞讚 诪砖诪讜谞讛 砖讘砖诪谞讬转 砖讛讜转专 讘砖讘讬诇 讻讘讜讚 讛转讜专讛 谞专诪讝 讘讛爪注转 住讚专 讝讛 注爪诪讜 砖诇 讗讞讚 诪砖诪讜谞讛 砖讘砖诪谞讬转 讜讛讜讗 诪讬谞讬 诪讚专讙讜转 讛诪住驻专 讘讗诇驻"讗 讘讬转"讗 讛诐 砖诇砖讛 讜讛讬讬谞讜 讗讜转 讞' 讛讬讗 讗讜转 砖诪讬谞讬 讜讛砖诪谞讬转 砖诇讛 讛讜讗 讗讞讚. 讜讻谉 讗讜转 驻"讛 住转讜诪讛 讛讬讗 砖诪谞讬转 讘注砖专讜转 讜讛砖诪谞讬转 砖诇讛 讛讜讗 注砖专讛 讜讻谉 讗讜转 驻讛 驻转讜讞讛 讛讬讗 讗讜转 砖诪讬谞讬 讘诪讗讜转 讜讛砖诪谞讬转 砖诇讛 讛讜讗 诪讗讛 讛专讬 住讱 讛讻诇 砖诇 砖诪谞讬转 砖讘砖诪谞讬转 讛诪讛 拽讬"讗 讻诪谞讬谉 讗诇祝 讘诪诇讜讗讜 砖专讜诪讝 诇转讜专讛 讻诪讜 砖讗诪专讜 讞讝"诇 (砖讘转 拽讚.) 讗诇祝 讞讻诪讛 讗诇祝 讘讬谞讛, 讜讻谉 诪砖诪注讜转讜 诇砖讜谉 诇讬诪讜讚 讗植讗址诇侄旨驻职讱指 讞指讻职诪指讛 (讗讬讜讘 诇讙, 诇讙), 讗址诇旨讜旨驻执讬 讜旨诪职讬只讚指旨注执讬 (转讛诇讬诐 谞讛, 讬讚) 讜谞专诪讝 讘讝讛 诇讜诪专 讻讬 讛讬转专 砖讬注讜专 讛讙讗讜讛 讘砖诪讜谞讛 砖讘砖诪谞讬转 讛讜讗 讘注讘讜专 讻讘讜讚 讛转讜专讛 讛专诪讜讝讛 讘讗讜转 讗诇祝 讘诪讬诇讜讗讜 砖讛讬讗 拽讬"讗 砖讘讝讛 讛诪住驻专 专诪讜讝讬诐 讛砖诪讜谞讛 砖讘砖诪谞讬转.



讗值讬谉 转旨职驻执诇旨指转讜止 砖讈侄诇 讗指讚指诐 谞执砖讈职诪址注址转 讗侄诇旨指讗 讗执诐 讻旨值谉 诪值砖讉执讬诐 诇执讘旨讜止 讻旨职讘指砖讉指专 (讬砖注讬讛 住讜, 讻讙). 讝讜讻专 讗讞专讬转讜 砖讗讬谉 诇讜 拽讬讜诐 讜讛注诪讚讛 讻讘砖专 讝讛 砖讗讬谉 诇讜 拽讬讜诐 讗诇讗 住讜驻讜 诇讛住专讬讞 讜诇讗 讬转讙讗讛 砖专讜讗讛 注爪诪讜 讻讗诇讜 讛讜讗 诪转拽讬讬诐 诇注讜诇诐 讻讗讚诪讛 讛讝讗转 讗砖专 讛讬讗 诇注讜诇诐 注讜诪讚转 讜讗讬谞讛 诪讜住专讞转.



讻旨指诇 讗指讚指诐 砖讈侄讬旨值砖讈 讘旨讜止 讙旨址住旨讜旨转 讛指专讜旨讞址 诇职住讜止祝 谞执驻职讞址转. 谞专讗讛 诇讬 讘住"讚 讗讜转 讗' 讚讗讚诐 专讜诪讝 诇砖诪讜 讬转讘专讱 讻讬 爪讜专转讜 讛讜讗 讜讗志讜 讜砖谞讬 讬讜讚讬志谉 [26] 讻诪谞讬谉 砖诐 讛讜讬志讛 讜诪住驻专 讗讜转讬讜转 讚诐 讛诐 '讗讘 讗诐' [44] 讜诪讬 砖讛讜讗 讙住 专讜讞 讗讜诪专 讛拽讚讜砖 讘专讜讱 讛讜讗 '讗讬谉 讗谞讬 讜讛讜讗 讬讻讜诇讬诐 诇讚讜专 讘诪拽讜诐 讗讞讚' 诇讻谉 讬住转诇拽 讗讜转 讗' 诪谉 讗讚诐 讜讬砖讗专 讚诐 砖讛讜讗 诪住驻专 '讗讘 讗诐' 讜诪住驻专 讞讜诇 [44].
讜诇讝讛 讗诪专 诇职住讜止祝 谞执驻职讞址转 砖谞驻讞转 诪诪谞讜 讗讜转 讗' 砖讈侄谞旨侄讗直诪址专 '讜职诇址砖职讉讗值转 讜职诇址住址旨驻址旨讞址转' (讜讬拽专讗 讬讚, 谞讜) 砖谞专诪讝 讘转讬讘转 住址旨驻址旨讞址转 砖讛讜讗 住' 驻讞转 驻专讜砖 讗讜转 讗' 砖专讜诪讝 诇砖诪讜 砖诇 讛拽讚讜砖 讘专讜讱 讛讜讗 砖讛讜讗 讛住讜诪讱 诇讻诇 讛谞讜驻诇讬诐 讛谞讛 砖诐 讝讛 讛住讜诪讱 驻讞转 诪砖诐 讗讚诐 砖谞讞住专 讜谞驻讞转 诪诪谞讜.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讗讚诐 砖讗讬谉 讘讜 讜讻讜' 注讚 住讜驻讜. 讻讬 诇讜讙 讛讜讗 讘' 诇讬讟专讬谉 讜诇讬讟专讗 讛讜讗 诪讗讛 讝讜讝 讘讬讛讜讚讛 讻讚讗讬转' 讘讬专讜砖诇诪讬 讛讜讘讗 讘专"砖 驻"讬 讚转专讜诪讜转 诪"讞 谞诪爪讗 诇讜讙 讛讜讗 砖谞讬 诪讗讜转 讝讜讝 砖讛诐 诪讗讛 住诇注讬诐 讘讙诇讬诇 讜专讘讬注讬转 讛诇讜讙 讛讜讗 讻"讛 住诇注讬诐. (讘专讬转 砖诇讜诐 注诇 讛转讜专讛 驻' 讻讬 转砖讗):





驻转讞 注讬谞讬诐

讗诪专 专讘 讞讬讬讗 讘专 讗砖讬 讗诪专 专讘 转"讞 爪专讬讱 砖讬讛讗 讘讜 讗讞讚 诪砖诪谞讛 砖讘砖诪讬谞讬转. 驻讬专砖 讘住' 拽讘 讛讬砖专 讚讘砖诐 注"讘 讻砖讛讜讗 讘专讘讜注 讻诇 砖诐 讘讘讬转 讗讞讚 讻诪讜 砖讛讜讗 诪讜讚驻住 讘住讜祝 讝讛专 讞"讘 讛谞讛 讘砖诪谞讛 砖讜专讜转 砖诪住讜讚专讬诐 讛砖诪讜转 讘砖讜专讛 砖诪讬谞讬转 转诪爪讗 砖诐 砖诐 注谞讜 诇讛讜专讜转 砖讗驻讬' 讘讝讛 爪专讬讱 注谞讜讛 注"砖 讜诇讻讗讜专讛 讗讬谞讜 诪转讬讬砖讘 讚专讱 讝讛 讚讛讬讛 爪专讬讱 诇讛讬讜转 砖诐 注谞讜讛 讘讘讬转 砖诪讬谞讬 砖诇 砖讜专讛 砖诪讬谞讬转 讜讗讝 讛讬讛 专诪讝 讚讙诐 讘讝讛 爪专讬讱 注谞讜讛 讜讛讬讬谞讜 讻讚注转 专"谞 讚讗诪专 诇讗 诪讬谞讛 讜诇讗 诪拽爪转讛. 讗诪谞诐 砖诐 注谞讜 讛讜讗 讘讘讬转 砖讘讬注讬 诪砖讜专讛 砖诪讬谞讬转. 讜讬专讗讛 诇讬砖讘 讚专讱 讛谞讝' 讚讛谞讛 讞诇拽 诪住"讚 砖专讬 讜讝讛讜 砖诪讬谞讬转 砖讘砖诪讬谞讬转 讚砖诪谞讛 驻注诪讬诐 砖诪谞讛 讛诐 住"讚 讗讘诇 诇诪注诇讛 诪讝讛 讚讛讜讗 讞诇拽 住"讙 讗住讜专 讜诇讻讱 谞拽专讗 讛讙讗讛 讙"住 专讜讞 诇讜诪专 讚讗驻讬' 讞诇拽 住"讙 讛讜讗 讙讗讛. 讜诇讻谉 讗驻砖专 讚讘砖讜专讛 砖诪讬谞讬转 诪诪专讜讘注 讛砖诪讜转 讛谞讝' 讘讘讬转 砖讘讬注讬 砖讛讜讗 讞诇拽 住"讙 砖诐 讛讜讗 砖诐 注谞讜 诇讜诪专 讚注讚 讞诇拽 住"讙 爪专讬讱 诇讛讬讜转 注谞讜 讗讘诇 诪砖诐 讜讛诇讗讛 讚讛讜讗 讞诇拽 住"讚 讗讬谉 爪专讬讱 注谞讜讛 讜讝讛 专诪讝 诇讛讬讜转 讛转"讞 讘讜 讞诇拽 诪住"讚 讗讞讚 诪砖诪谞讛 砖讘砖诪讬谞讬转 砖讛讜讗 讞诇拽 诪住"讚 讜讛专诪讝 讛讝讛 讛讜讗 诇讚注转 专讘 讞讬讬讗 讘专 讗砖讬 讜讛讜讗 诪讘讜讗专. 讜注诪"砖 讛专讘 讛讗专"讬 讝爪"诇 讘砖注专 诪讗诪专讬 专讝"诇 讘诪讗诪专 讝讛 讜注诪"砖 讛专诪讘"诐 讘驻讬' 讛诪砖谞讛 讘讗讘讜转. 讜讗谞讬 讘注谞讬讬 讻转讘转讬 讘讛讗讬 驻诇讜讙转讗 讚转"讞 爪专讬讱 砖讬讛讗 讘讜 讜讻讜' 讜专"谞 诇讗 诪讬谞讛 讜讻讜' 讘住驻专讬 讛拽讟谉 讚讘专讬诐 讗讞讚讬诐 讚祝 讬"讙 注"讘 讘住"讚:


讗讬谉 转驻诇转讜 谞砖诪注转 讗讗"讻 诪砖讬诐 注爪诪讜 讻讘砖专 讜讻讜' 注诪"砖 讘住' 讛拽讟谉 专讗砖 讚讜讚 讚祝 拽谞"讛 注"讚 诪砖诐 讛专讘 讛讞住讬讚 诪讜讛专"专 讬讜住祝 驻讬讬讗诪讬讟"讛 讝诇讛"讛 注"砖:





砖注专讬 转讜专转 讘讘诇

(讛 讗 转讜住驻讜转) 讚"讛 讻诇 讜讻讜' 诪爪讬谞讜 讘讗讙讚讛 讜讻讜'.鈥斪�"讛 讘驻专"讗 住讜祝 驻诇"讙.


(砖诐) 讚"讛 讗讚诐 讜讻讜' 讻"讛 住诇注讬诐 砖讛讜讗 专讘讬注讬转 讛诇讜讙.鈥斪⒆�' 讛讙讛讜转 专注拽"讗 讜讘砖讜"转 讞讜讟 讛砖谞讬 住讬' 爪讝, 讜谞注诇诪讛 诪讛诐 讙讬专住转 讛注专讜讱 (注' 专讘注) "讻"讛 讻住驻讬诐" (讘诪拽讜诐 住诇注讬诐), 讜讻住驻讬诐 讗诇讜 讛诐 注专讘讬讬诐, 砖拽诪"讚 诪讛诐 讛诐 诪讗讛 讚讬谞专讬 爪讜专讬, 讜讻"砖 讘注讬专讜讘讬谉 讻"讟 讗 (注"砖).

